hotchpotch/miracl-hf-unified huggingface dataset:
পশ্চিমবঙ্গ গ্রামীণ ব্যাঙ্ক
পশ্চিমবঙ্গ গ্রামীণ ব্যাঙ্ক হল একটি আঞ্চলিক গ্রামীণ ব্যাঙ্ক। ২০০৭ সালের ২৬ জানুয়ারি ১৯৭৬ সালের আঞ্চলিক গ্রামীণ ব্যাঙ্ক আইনের ২৩ ক শাখার ১ নং উপশাখা অনুসারে এই ব্যাঙ্ক প্রতিষ্ঠিত হয়। হাওড়া গ্রামীণ ব্যাঙ্ক, বর্ধমান গ্রামীণ ব্যাঙ্ক ও ময়ূরাক্ষী গ্রামীণ ব্যাঙ্ক এক করে এই ব্যাঙ্ক স্থাপিত হয়েছিল।
ইউকো ব্যাঙ্ক এই ব্যাঙ্কের স্পনসর। ভারত সরকার, পশ্চিমবঙ্গ সরকার ও ইউকো ব্যাঙ্ক সম্মিলিতভাবে এই ব্যাঙ্কের মালিক। এই ব্যাঙ্কের শেয়ারহোল্ডাররা হল ভারত সরকার (৫০%), ইউকো ব্যাঙ্ক (৩৫%) ও পশ্চিমবঙ্গ সরকার (১৫%)। এই ব্যাঙ্কের প্রধান কার্যালয় হাওড়া শহরের টিকিয়াপাড়া অঞ্চলে অবস্থিত।
২০১৩-১৪ অর্থবর্ষে এই ব্যাঙ্কের নিট লাভের পরিমাণ ছিল ২০.১২ কোটি টাকা।
পশ্চিমবঙ্গ গ্রামীণ ব্যাঙ্ক পশ্চিমবঙ্গ রাজ্যের চারটি জেলায় কাজ করে। এগুলি হল: হাওড়া, হুগলি, বর্ধমান ও বীরভূম জেলা। এই ব্যাঙ্কের প্রধান কার্যালয় হাওড়া শহরে অবস্থিত।
পশ্চিমবঙ্গ গ্রামীণ ব্যাঙ্কের ২১৯টি শাখা ও ৪টি আঞ্চলিক কার্যালয় রয়েছে। আঞ্চলিক কার্যালয়গুলি হল: হাওড়া আঞ্চলিক কার্যালয়, চুঁচুড়া আঞ্চলিক কার্যালয়, , বর্ধমান আঞ্চলিক কার্যালয় ও সিউড়ি আঞ্চলিক কার্যালয়।
মুলুক হত্যা মামলা
মুলুক হত্যা মামলা হল ভারতের পশ্চিমবঙ্গ রাজ্যের বীরভূম জেলার বোলপুর শহরের কাছে মুলুকে কয়েকজন সিপিআই (এম) কর্মীর দ্বারা চার জন সিপিআই (এমএল) কর্মীর হত্যার ঘটনা। ১৯৮৭ সালের ১৯ নভেম্বর এই ঘটনাটি ঘটেছিল।
সেদিন সকালে গ্রামে সিপিআই (এম) একটি পদযাত্রার আয়োজন করেছিল। চারজন নকশালপন্থী ক্ষেতমজুর খেতেই তাদের আক্রমণ করে। পদযাত্রায় অংশগ্রহণকারীরা তাদের লাঠি দিয়ে পিটিয়ে হত্যা করে। নিহতরা হলেন শেখ জিয়াউদ্দিন, শেখ মান্নান, সুধীর ঘোষ ও নির্মল ঘোষ। এঁরা ছিলেন সিপিআই (এমএল) দলের কানু সান্যাল গোষ্ঠীর সমর্থক।
২০০৯ সালের ৩১ মার্চ বীরভূমের জেলা জজ দীপক সাহা যায় ৪৬ জন সিপিআই (এম) ক্যাডারকে মুকুল হত্যা মামলায় যাবজ্জীবন কারাদণ্ডে দণ্ডিত করেন। এঁদের মধ্যে ছিলেন মুলুক গ্রাম পঞ্চায়েতের তৎকালীন সিপিআই (এম) উপপ্রধান আখতার শেখ, তৎকালীন সিপিআই (এম) পঞ্চায়েত সমিতি সদস্য রোশন আলি, তৎকালীন সিপিআই (এম) গ্রাম পঞ্চায়েত সদস্য মিস্ত্রি মুর্মু ও তৎকালীন সিপিআই (এম) শাখা সমিতি সচিব সইফুল রহমান। এছাড়া দুজন প্রাথমিক স্কুলশিক্ষক, রাজ্য বিদ্যুৎ পর্ষদের এক কর্মচারী ও একজন এনভিএক কর্মচারীও দোষী সাব্যস্ত হন। ৫৬ জনক্র চার্জশিট দেওয়া হয়েছিল। কিন্তু রায়দান কালে ১০ জন মারা গিয়েছিলেন। অভিযুক্তদের ভারতীয় দণ্ডবিধির ৩০২, ৩০৭ ও ১৪৯ ধারায় দোষী সাব্যস্ত করা হয়। তাদের প্রত্যেককে ৫০০০ টাকা জরিমানাও করা হয়।
শিলিগুড়ি পৌরসংস্থা
শিলিগুড়ি পৌরসংস্থা হল ভারতের পশ্চিমবঙ্গ রাজ্যের শিলিগুড়ি শহরের স্থানীয় স্বায়ত্ত্বশাসন সংস্থা। ১৯৯৪ সালে শিলিগুড়ি পৌরসংস্থা গঠিত হয়েছিল।
১৯৪৯ সালে শিলিগুড়ি পুরসভা গঠিত হয়। হিল কার্ট রোডে অবস্থিত প্রথম পুরভবনটি ছিল কাঠের তৈরি। প্রথম পুরপ্রধান ছিলেন শিলিগুড়ির তৎকালীন মহকুমা শাসক শচীন্দ্রমোহন গুহ। ১৯৯৪ সালে শিলিগুড়ি পুরসভাটিকে পৌরসংস্থার মর্যাদা দেওয়া হয়।
শিলিগুড়ি পৌরসংস্থা দার্জিলিং ও জলপাইগুড়ি জেলার মধ্যে অবস্থিত। পৌরসংস্থার ৪৭টি ওয়ার্ডের মধ্যে ১৭টি ওয়ার্ড জলপাইগুড়ি জেলার অধীনস্থ।
<!---->
শিলিগুড়ি জলপাইগুড়ি উন্নয়ন পর্ষদ
শিলিগুড়ি জলপাইগুড়ি উন্নয়ন পর্ষদ হল ভারতের পশ্চিমবঙ্গ রাজ্যের শিলিগুড়ি-জলপাইগুড়ি অঞ্চলের উন্নয়ন পরিকল্পনা কার্যকার করার উদ্দেশ্যে গঠিত একটি সংস্থা। ১৯৮০ সালের এপ্রিল মাসে পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন ১৯৭৯ (পশ্চিমবঙ্গ আইন - ১৯৭৯-এর তেরো) বলে এই পর্ষদ গঠিত হয়।
শিলিগুড়ি জলপাইগুড়ি উন্নয়ন পর্ষদের অধিভুক্ত এলাকার পরিমাণ ২৩২৭.১২ বর্গ কিলোমিটার। এবং ২০১১ সালের জনগণনা অনুসারে এই এলাকার জনসংখ্যা ২.০১ মিলিয়ন।
শিলিগুড়ি জলপাইগুড়ি উন্নয়ন পর্ষদের অধিভুক্ত এলাকাগুলি হল:
বক্সা দুর্গ
বক্সা দুর্গ হল ভারতের পশ্চিমবঙ্গ রাজ্যের আলিপুরদুয়ার জেলায় অবস্থিত একটি অধুনা-পরিত্যক্ত দুর্গ। বক্সা জাতীয় উদ্যানে উচ্চতায় এই দুর্গ অবস্থিত। জেলাসদর ও নিকটবর্তী শহর আলিপুরদুয়ারের থেকে এই দুর্গের দূরত্ব । ভারত ও তিব্বতের মধ্যে যে রেশম বাণিজ্য পথটি ভুটানের মধ্যে দিয়ে যেত, সেটির একাংশ রক্ষার জন্য ভুটান রাজারা এই দুর্গটি ব্যবহার করতেন। ১৯৫০ সালে চীন তিব্বত দখল করে নিলে, বহু শরণার্থী এই অঞ্চলে উপস্থিত হন। সেই সময় পরিত্যক্ত দুর্গটি শরণার্থী আশ্রয় শিবির হিসেবে ব্যবহৃত হয়েছিল।
বক্সা দুর্গ কবে তৈরি হয়েছিল তা জানা যায় না। ব্রিটিশরা এই দুর্গ দখল করে নেওয়ার আগে এটি ছিল ভুটানের রাজা ও কোচবিহার রাজাদের যোগসূত্র।
কোচবিহাররের রাজার আমন্ত্রণে ব্রিটিশরা এই দুর্গ দখল করে নেয়। ১৮৬৫ সালের ১১ নভেম্বর, সিঞ্চুলার চুক্তির অংশ হিসেবে আনুষ্ঠানিকভাবে দুর্গটি ব্রিটিশদের হাতে তুলে দেওয়া হয়। দুর্গটি আগে বাঁশের তৈরি ছিল। ব্রিটিশরা এটিকে পাথরের দুর্গে রূপান্তরিত করে। পরবর্তীকালে ১৯৩০-এর দশক অবধি দুর্গটি উচ্চ নিরাপত্তাযুক্ত কারাগার ও ডিটেনশন ক্যাম্প হিসেবে ব্যবহৃত হয়। আন্দামানের সেলুলার জেলের পর এটিই ছিল ব্রিটিশ ভারতের সবচেয়ে কুখ্যাত ও দুর্গম কারাগার।
বিনা বিচারে বন্দী করে রাখার জন্যে পাহাড়ের ওপর দুর্গম এই স্থানকে বেছে নেয় ইংরেজরা। ১৯৩৭ সাল পর্যন্ত এখানে মোট বন্দী ছিলেন ৫২৫ জন। বন্দী বিপ্লবীরা একবার জেলের ভেতরে রবীন্দ্র জয়ন্তী পালন করেন, এবং কবিকে জন্মদিনের অভিনন্দন জানান। স্বয়ং রবীন্দ্রনাথ তখন দার্জিলিং অবস্থান করছিলেন। এ কথা জানতে পেরে তিনি তার প্রত্যুত্তর দেন এই বলে "অমৃতের পুত্র মোরা কাহারা শোনাল বিশ্বময়, আত্মবিসর্জন করি আত্মারে কে জানিল অক্ষয়"। হিজলী জেলে গুলিচালনার প্রতিবাদে বক্সায় বন্দী বিপ্লবীরা অনশন করেছেন। প্রমথ ভৌমিক, জ্ঞান চক্রবর্তী, কৃষ্ণপদ চক্রবর্তী প্রমুখ অনুশীলন সমিতি ও যুগান্তর দলের জাতীয়তাবাদী বিপ্লবীদের এই দুর্গে ১৯৩০-এর দশক অবধি বন্দী করে রাখা হয়েছিল। পরবর্তীকালেও কবি সুভাষ মুখোপাধ্যায়, বিনয় চৌধুরী, সতীশচন্দ্র পাকড়াশী, ননী ভৌমিক, পারভেজ শাহেদী, চিন্মোহন সেহানবীশ প্রমুখ কমিউনিস্ট বিপ্লবী ও বুদ্ধিজীবী এই দুর্গে বন্দী ছিলেন ১৯৫০-এর দশকে।
চীনের তিব্বত দখলের আগে দ্রেপুং ছিল তিব্বতের সবচেয়ে বিখ্যাত বৌদ্ধ মঠগুলির একটি। এই মঠে ১০,০০০ সন্ন্যাসী বাস করতেন। ১৯৫৯ সালের মার্চ মাসে তিব্বতি জনতাকে অবদমিত করে এই মঠ দখল করে নেয়। মাত্র কয়েকশো সন্ন্যাসী ভারতে পালিয়ে আসতে সক্ষম হন। তিব্বতের বিভিন্ন প্রান্তের প্রতিনিধি এই সন্ন্যাসীরা প্রথমে বক্সা দুর্গের বনাঞ্চলে ঘেরা পূর্বতন জেলখানায় একটি সন্ন্যাসীদের পঠনপাঠনের কেন্দ্র ও শরণার্থী শিবির স্থাপন করেন।
১৯৬৬ সালে ভারতের বিদেশ মন্ত্রক বক্সা দুর্গে আশ্রয় নেওয়া শরণার্থীদের জন্য একটি ভাল বাসস্থানের ব্যবশা করে দেন। শরণার্থীরা প্রথমে নতুন জায়গায় যেতে অনিচ্ছুক হলেও, দলাই লামার বার্তা পেয়ে ভবিষ্যতের কথা ভেবে তাঁরা রাজি হন। ১৯৭১ সালে তাঁরা কর্ণাটক রাজ্যের বাইলাকুপে ও মুন্দগদে চলে যান।
বক্সা দুর্গ থেকে নিম্নলিখিত ট্রেকিং পথগুলি গিয়েছে:
বিধাননগর পুলিশ কমিশনারেট
বিধাননগর পুলিশ কমিশনারেট বা বিধাননগর সিটি পুলিশ হল ভারতের পশ্চিমবঙ্গ রাজ্যের রাজধানী কলকাতা শহরের উত্তর ও ঊত্তর-পূর্ব অঞ্চলের বিধাননগর ও সংলগ্ন এলাকার শান্তিরক্ষার দায়িত্বপ্রাপ্ত একটি পুলিশ বাহিনী। ২০১২ সালের ২০ জানুয়ারি বিধাননগর পুলিশ কমিশনারেট গঠিত হয়। এই কমিশনারেট পশ্চিমবঙ্গ স্বরাষ্ট্র মন্ত্রকের প্রশাসনিক নিয়ন্ত্রণাধীন এবং পশ্চিমবঙ্গ পুলিশের একটি অংশ। উত্তর চব্বিশ পরগনা পুলিশ জেলাকে দ্বিখণ্ডিত করে নয়টি থানা নিয়ে এই কমিশনারেট গঠিত হয়। রাজীব কুমার এই কমিশনারেটের প্রথম পুলিশ কমিশনার।
বিধাননগর পুলিশ কমিশনারেটের প্রধান কার্যালয় বিধাননগরে অবস্থিত। এই কমিশনারেট দুই ভাগে বিভক্ত। যথা: বিধাননগর ও বিমানবন্দর। কমিশনারেটের এক্তিয়ারভুক্ত এলাকার আয়তন ১১০ বর্গ কিলোমিটার। নয়টি থানা এই কমিশনারেটের আওতাধীন।
বঙ্গ (প্রাচীন রাজ্য)
বঙ্গ হলো ভারতীয় উপমহাদেশের পূর্বভাগে অবস্থিত একটি প্রাচীন রাজ্য। এই রাজ্যটি এখন রাজনৈতিকভাবে বিভাজিত বঙ্গ অঞ্চলে (বাংলাদেশ ও পশ্চিমবঙ্গ) অবস্থিত ছিল। এটি ছিল দক্ষিণ এশিয়ার একটি সমুদ্রচারী রাজ্য।
মহাভারতে (৬।৯) অঙ্গ, বঙ্গ ও কলিঙ্গ রাজ্য তিনটাকে ভারতবর্ষ বা প্রাচীন ভারতের নিকটবর্তী রাজ্য হিসেবে উল্লেখ করা হয়েছে। ১২ বছর তীর্থভ্রমণে বেরিয়ে অর্জুন বঙ্গ ও কলিঙ্গের সকল পবিত্র স্থানে এসেছিলেন।
পূর্বাঞ্চলের অঙ্গ, বঙ্গ, কলিঙ্গ, পুণ্ড্র ও সুহ্ম - এই পাঁচটি রাজ্যের প্রতিষ্ঠাতা ছিলেন একই বংশের সন্তান। এঁরা ছিলেন গিরিব্রজ শহরের কাছে অবস্থিত মগধ রাজ্যের অধিবাসী গৌতম দীর্ঘতম ঋষির ঔরসজাত এবং বলি রাজার দত্তক পুত্র।
কর্ণের অঙ্গ রাজ্য জয় করার পর ভীম পার্বত্য অঞ্চলের এক শক্তিশালী রাজাকে পরাস্ত করেন। এরপর মদগিরির রাজাকে পরাস্ত করার পর পাণ্ডবগণ পুণ্ড্র অঞ্চলের রাজা বাসুদেব ও কৌশিক-মচ্ছের রাজা মহৌজকে পরাজিত করেন। তারপর তাঁরা বঙ্গ রাজ্য আক্রমণ করেন। সমুদ্রসেন ও তাম্রলিপ্তের রাজা চন্দ্রসেনকে পরাজিত করে তাঁরা সুহ্ম রাজ্যের কৈবর্ত রাজাকেও পরাজিত করেন। এরপর তাঁরা সমুদ্রতীরবর্তী অঞ্চলের রাজাদের পরাজিত করেন। এরপর তাঁরা লৌহিত্য রাজ্যের দিকে অগ্রসর হন। (২।২৯)
ভার্গব রাম কাশ্মীর, দারদ, কুন্তি, ক্ষুদ্রক, মালব, অঙ্গ, বঙ্গ, কলিঙ্গ, বিদেহ, তাম্রলিপ্ত, রক্ষোবাহ, বিতাহোত্র, ত্রিগার্ত ও মার্তিকাবত রাজ্য জয় করেছিলেন। (৭।৬৮) কর্ণ অঙ্গ, বঙ্গ, কলিঙ্গ, মণ্ডিকা, মগধ ও করকখণ্ডের অংশবিশেষ জয় করেন। (৩।২৫২)
অঙ্গ, বঙ্গ, কলিঙ্গ, মগধ, কাশী, কোশল, বৎস, গর্গ্য, করুষ ও পৌণ্ড্র রাজ্যগুলিকে বাসুদেব কৃষ্ণ জয় করেছিলেন। (৭।১১)
অর্জুন কুরুক্ষেত্র যুদ্ধের পর অশ্বমেধ যজ্ঞের সময় বঙ্গ, পুণ্ড্র ও কোশল রাজ্যগুলিকে জয় করেন। (১৪।৮২)
অঙ্গ, বঙ্গ ও পুণ্ড্র রাজ্যের রাজারা যুধিষ্ঠিরের রাজসভায় উপস্থিত থাকতেন বলে উল্লেখ পাওয়া যায়। (২।৪) বঙ্গ, অঙ্গ, পুণ্ড্র, ওড্র, চোল, দ্রাবিড়, অন্ধ্র রাজ্য যুধিষ্ঠিরকে কর দিত বলে উল্লিখিত হয়। (৩।৫১) অঙ্গ, বঙ্গ, পুণ্ড্র, সনবত্য ও গয়া - এই সদ্বংশজাত ক্ষত্রিয় রাজারা নিয়মিত যুদ্ধবিদ্যার চর্চা করতেন। বঙ্গ, কলিঙ্গ, মগধ, তাম্রলিপ্ত, সুপুণ্ড্রক, দৌবলিক, সাগরক, পাত্রোনা, সৈসব ও কর্ণপ্রবর্ণকরা দলে দলে যুধিষ্ঠিরের রাজদ্বারে দাঁড়িয়ে থাকতেন। (২। ৫১)।
বঙ্গ সেনাবাহিনী যুদ্ধহস্তী পরিচালনায় দক্ষ ছিল। কলিঙ্গ রাজ্যের সঙ্গে তাঁরাও কুরুক্ষেত্র যুদ্ধে কৌরবদের পক্ষ নেয়। (8।১৭) কুরুক্ষেত্র যুদ্ধের সময় বঙ্গের রাজা ছিলেন ভগদত্ত। (৬।৯৩)
মহাভারতের দ্বিতীয় পর্বে (শ্লোক পর্বাধ্যায় ২৯) সমুদ্রসেন ও চন্দ্রসেন নামে দুই রাজার নাম উল্লেখ করা হয়েছে। যদিও তাঁরা বঙ্গের রাজা ছিলেন কিনা তা স্পষ্ট নয়। এই পর্বেই ৪৩ পর্বাধ্যায়ে কর্ণকে অঙ্গ ও বঙ্গের রাজা বলে উল্লেখ করা হয়েছে। কৃষ্ণের শত্রু পুণ্ড্রক বাসুদেবকে (জরাসন্ধের বন্ধু) বঙ্গ, পুণ্ড্র ও কিরাতদের রাজা বলে উল্লেখ করা হয়েছে। (২।১৪) অষ্টম পর্বে ভগদত্তকে বঙ্গের রাজা বলে উল্লেখ করা হয়েছে।
সম্ভবত এই রাজারা বঙ্গ রাজ্য জয় করেছিলেন। মহাভারতের অন্যান্য অংশে এঁদের পার্শ্ববর্তী রাজ্যগুলির রাজা বলে উল্লেখ করা হয়েছে। ভগদত্ত ছিলেন বঙ্গের উত্তর দিকে অবস্থিত প্রাগজ্যোতিষ রাজ্যের রাজা। পুণ্ড্রক বাসুদেব ও কর্ণ ছিলেন বঙ্গের পূর্ব দিকে অবস্থিত পুণ্ড্র ও অঙ্গ রাজ্যের রাজা।
মহাভারতের অন্য জায়গায় আছে বঙ্গ ও কলিঙ্গ রাজ্যের রাজারা পুণ্ড্রের পুণ্ড্রক বাসুদেবের সঙ্গে দ্রৌপদীর স্বয়ম্বর সভায় উপস্থিত ছিলেন।
তন্ত্রসার (শৈব ধর্মগ্রন্থ)
"'তন্ত্রসার" হল হিন্দুধর্মের ত্রিক বা কাশ্মীর শৈব দর্শনের একটি ধর্মগ্রন্থ। এটি উক্ত সম্প্রদায়ের সবচেয়ে গুরুত্বপূর্ণ ঐতিহাসিক ব্যক্তিত্ব অভিনবগুপ্তের লেখা। এটিকে অভিনবগুপ্তের বিখ্যাত গ্রন্থ তন্ত্রলোকের একটি সংস্করণ বলে মনে করা হয়।
কলকাতা উন্নয়ন সংস্থা
কলকাতা উন্নয়ন সংস্থা (আগেকার নাম ক্যালকাটা ইমপ্রুভমেন্ট ট্রাস্ট বা সিআইটি) হল পশ্চিমবঙ্গ সরকারের নগরোন্নয়ন মন্ত্রকের অধীনস্থ একটি বিধিবদ্ধ সংস্থা। এটি কলকাতার সবচেয়ে পুরনো নগরোন্নয়ন সংস্থা।
১৯১২ সালে সরকার-নিযুক্ত একটি কমিশনের সুপারিশ এবং জনসাধারণের মতামতের পরিপ্রেক্ষিতে ক্যালকাটা ইমপ্রুভমেন্ট ট্রাস্ট আইন, ১৯১১ বলে এই সংস্থাটি স্থাপিত হয়। এই সংস্থার উদ্দেশ্য ছিল কলকাতার বিস্তার ঘটানো ও উন্নয়নের কাজ চালানো। ২০১১ সালে পশ্চিমবঙ্গের পুর ও নগরোন্নয়ন মন্ত্রী ঘোষণা করেছিলেন কলকাতা উন্নয়ন সংস্থা কলকাতা পৌরসংস্থার সঙ্গে মিশে যাবে।
ব্যাঙ্ক অফ ক্যালকাটা
ব্যাঙ্ক অফ ক্যালকাটা (বর্তমান স্টেট ব্যাঙ্ক অফ ইন্ডিয়ার আদিরূপ) ছিল ভারতের প্রথম ব্যাঙ্ক। প্রধানত টিপু সুলতান ও মারাঠাদের বিরুদ্ধে যুদ্ধে জেনারেল ওয়েলেসলিকে অর্থসাহায্যের জন্যই ১৮০৬ সালের ২ জুন এই ব্যাঙ্ক প্রতিষ্ঠিত হয়। ১৮০৯ সালের ২ জানুয়ারি এই ব্যাঙ্কের নাম পালটে রাখা হয় "ব্যাঙ্ক অফ বেঙ্গল"।
রেঙ্গুন (১৮৬১), পাটনা (১৮৬২), মির্জাপুর (১৮৬২) ও বারাণসীতে (১৮৬২) এই ব্যাঙ্কের শাখা স্থাপিত হয়। ব্যাঙ্ক অফ বেঙ্গল সুপরিচিত হয়ে ওঠার পর ব্যাঙ্ক কর্তৃপক্ষ ঢাকায় ব্যাঙ্কের শাখা স্থাপনে উদ্যোগী হন। এরপরই ১৯৪৬ সালে প্রতিষ্ঠিত ঢাকা ব্যাঙ্ক ও ব্যাঙ্ক অফ বেঙ্গল সংযুক্ত হয় ১৮৬২ সালে। এরপর কানপুরেও ব্যাঙ্ক অফ বেঙ্গলের একটি শাখা স্থাপিত হয়।
১৯২১ সালে ব্যাঙ্ক অফ বোম্বাই ও ব্যাঙ্ক অফ মাদ্রাজ — এই দুখানি প্রেসিডেন্সি ব্যাঙ্ক ব্যাঙ্ক অফ বেঙ্গলের সঙ্গে মিশে যায় এবং ইম্পিরিয়াল ব্যাঙ্ক অফ ইন্ডিয়া গঠিত হয়। স্বাধীন ভারতের কেন্দ্রীয় ব্যাঙ্কিং সংস্থা ভারতীয় রিজার্ভ ব্যাঙ্ক ১৯৫৫ সালের ৩০ এপ্রিল ইম্পিরিয়াল ব্যাঙ্ক অফ ইন্ডিয়া অধিগ্রহণ করে নেয় এবং এই ব্যাঙ্কের নামকরণ করা হয় "স্টেট ব্যাঙ্ক অফ ইন্ডিয়া"।
একবার বিদায় দে মা ঘুরে আসি
একবার বিদায় দে মা ঘুরে আসি একটি বাংলা দেশাত্মবোধক গান। গানটি রচনা ও সুর করেন বাঁকুড়ার লোককবি পীতাম্বর দাস, মতান্তরে মুকুন্দ দাস। এটি ভারতীয় ব্রিটিশ বিরোধী আন্দোলনের অন্যতম বিপ্লবী ক্ষুদিরাম বসুর সম্মানে রচিত।
ভারতের পশ্চিমবঙ্গ রাজ্যে ক্ষুদিরাম বসু এখনো বিশেষ সম্মানের সঙ্গে স্মরিত হন। তাই গানটি আজও এখানে জনপ্রিয়। ১৯৬৬ সালে মুক্তিপ্রাপ্ত "সুভাষচন্দ্র" চলচ্চিত্রে এই গানটি প্রয়োগ করা হয়েছিল। সেখানে গানটির নেপথ্য শিল্পী ছিলেন লতা মঙ্গেশকর।
ক্ষুদিরাম বসু ছিলেন প্রথম বাঙালি বিপ্লবী যাকে ব্রিটিশ সরকার ফাঁসি দিয়েছিল। ক্ষুদিরাম ভারত থেকে ব্রিটিশ শাসন উৎখাত করার জন্য সশস্ত্র বিপ্লবে অংশ নিয়েছিলেন। ১৯০৮ সালের ১১ অগস্ট তার ফাঁসির নির্দেশ কার্যকর হয়। ফাঁসির সময় তার বয়স ছিল ১৮। তার ফাঁসি উপলক্ষে তাকে বিদায় জানানোর জন্য এই গানটি রচিত হয়েছিল।
ক্ষুদিরাম বসুর ফাঁসি উপলক্ষে প্রথম পুরুষে আখ্যানকবিতার আকারে এই দ্ব্যর্থবোধক গানটি রচিত। এটি শুনলে মনে হয় ক্ষুদিরাম একাধারে নিজের মা এবং দেশজননীর কাছে বিদায় চাইছেন।
একবার বিদায় দে মা ঘুরে আসি।
হাসি হাসি পরব ফাঁসি দেখবে ভারতবাসী।
কলের বোমা তৈরি করে
দাঁড়িয়ে ছিলেম রাস্তার ধারে মাগো,
বড়লাটকে মারতে গিয়ে
মারলাম আরেক ইংলন্ডবাসী।
হাতে যদি থাকতো ছোরা
তোর ক্ষুদি কি পড়তো ধরা মাগো
রক্ত-মাংসে এক করিতাম
দেখতো জগতবাসী
শনিবার বেলা দশটার পরে
জজকোর্টেতে লোক না ধরে মাগো
হল অভিরামের দ্বীপ চালান মা ক্ষুদিরামের ফাঁসি
বারো লক্ষ তেত্রিশ কোটি
রইলো মা তোর বেটা বেটি মাগো
তাদের নিয়ে ঘর করিস মা
ওদের করিস দাসী
দশ মাস দশদিন পরে
জন্ম নেব মাসির ঘরে মাগো
তখন যদি না চিনতে পারিস
দেখবি গলায় ফাঁসি।
শোভাবাজার লাল মন্দির
লাল মন্দির হল ভারতের পশ্চিমবঙ্গ রাজ্যের রাজধানী কলকাতা শহরের শোভাবাজার অঞ্চলে অবস্থিত একটি কালীমন্দির। কথিত আছে, শোভাবাজারের রাজা এই মন্দির প্রতিষ্ঠা করেছিলেন। এই মন্দিরটি কলকাতা চিত্তরঞ্জন অ্যাভিনিউয়ের মধ্যস্থলে অবস্থিত।
পশ্চিমবঙ্গ রাজ্য বিদ্যুৎ বণ্টন সংস্থা
পশ্চিমবঙ্গ বিদ্যুৎ বণ্টন সংস্থা হল ভারতের পশ্চিমবঙ্গ রাজ্যের রাজ্য বিদ্যুৎ পর্ষদের অধীনস্থ একটি বিদ্যুৎ বণ্টন সংস্থা। ২০০৭ সালে এই সংস্থা প্রতিষ্ঠিত হয়। রাজ্যের ৯৬ % বিদ্যুৎ এই সংস্থার মাধ্যমে সরবরাহ করা হয়। এক কোটিরও বেশি গ্রাহক এই সংস্থার পরিষেবা পেয়ে থাকেন। ২০১০-১১ অর্থবর্ষে এই সংস্থা লাভ করেছিল।
ইন্ডিয়া টেক-এক্সিলেন্স অ্যাওয়ার্ড, ২০১০
১৯৯০ বানতলা ধর্ষণ মামলা
১৯৯০ সালের ৩০ মে গোসাবা রাঙাবেড়িয়া থেকে ফেরার পথে বানতলা রোডে একদল দুষ্কৃতির হাতে পশ্চিমবঙ্গ সরকারের দুই মহিলা স্বাস্থ্য আধিকারিক ও একজন ইউনিসেফের আধিকারিক ধর্ষিতা হন। দুষ্কৃতিদের বাধা দিতে গিয়ে একজন আধিকারিক ও তাঁদের গাড়ির চালক নিহত হন।
১৯৯০ সালের ৩০ মে গোসাবায় একটি টীকাকরণ কর্মসূচি সেরে তিন জন স্বাস্থ্য আধিকারিকের একটি দল কলকাতায় ফিরছিলেন। এই দলে ছিলেন পশ্চিমবঙ্গ সরকারের স্বাস্থ্য মন্ত্রকের অতিরিক্ত জেলা গণমাধ্যম বিভাগের উপ-আধিকারিক অনিতা দেওয়ান, স্বাস্থ্য মন্ত্রকের উচ্চপদস্থ আধিকারিক উমা ঘোষ এবং ইউনিসেফের বিশ্ব স্বাস্থ্য সংস্থার নতুন দিল্লি কার্যালয়ের প্রতিনিধি রেণু ঘোষ। সন্ধ্যা সাড়ে ছটা নাগাদ যখন তাঁরা ইস্টার্ন মেট্রোপলিটান বাইপাসের কাছে বানতলায় পৌঁছান তকন ৪-৫ জন যুবক স্থানীয় সিপিআই (এম) পার্টি অফিসের কাছে তাঁদের গাড়ি থামাতে বাধ্য করে। গাড়ির চালক তাদের পাশ কাটিয়ে গাড়ি নিয়ে পালাতে গেলে নিয়ন্ত্রণ হারিয়ে গাড়িটি উলটে যায়। এই সময় আরও ১০-১২ জনের একটি দল সেখানে উপস্থিত হয়। তারা গাড়ির একজন আধিকারিককে টেনে বার করে। আগের দলটি অন্য দুই আধিকারিককে বার করে। গাড়ির চালক তাদের বাধা দিতে যান, কিন্তু ব্যর্থ হন। দলটি গাড়ির চালককে হত্যা করার চেষ্টা করে এবং গাড়িটিতে আগুন লাগিয়ে দেয়। আধিকারিকদের কাছের একটি ধানক্ষেতে নিয়ে গিয়ে গণধর্ষণ করা হয়। একজন আধিকারিক তাদের বাধা দিতে যান। ধর্ষকরা তাঁকে হত্যা করে।
রাত সাড়ে এগারোটা নাগাদ পুলিশ গিয়ে আধিকারিকদের নগ্ন দেহ উদ্ধার করে। তাঁদের ক্যালকাটা ন্যাশানাল মেডিক্যাল কলেজের আপদকালীন বিভাগে ভর্তি করা হয়ে। প্রথম দিকে তাঁদের মৃত মনে করা হয়ে হয়েছিল। কিন্তু দুজন বেঁচে ছিলেন। তাঁদের চিকিৎসা শুরু হয়। একজন মহিলা ডাক্তার জনৈক আধিকারিকের যোনিতে একটি ধাতব টর্চ দেখে অজ্ঞান হয়ে যান।
আহত ড্রাইভার অবনী নাইয়াকে এসএসকেএম হাসপাতালে ভর্তি করা হয়। তাঁর দেহে ভারী অস্থের ৪৩টি আঘাতের চিহ্ন পাওয়া যায়। আক্রমণকারীরা তাঁর পুরুষাঙ্গটি পিষে দিয়েছিল। ১৯৯০ সালের ৪ জুন, সকাল ৫টা ৪০ মিনিটে তিনি মারা যান। স্বাস্থ্য মন্ত্রকের প্রশিক্ষণরত স্বাস্থ্য আধিকারিক ডাঃ বিশ্বনাথ কাহালি তাঁর অটপসি করেছিলেন।
পশ্চিমবঙ্গের তৎকালীন স্বাস্থ্যমন্ত্রী প্রশান্ত শূর জানিয়েছিলেন গ্রামবাসীরা আধিকারিকদের শিশুপাচারকারী মনে করে আক্রমণ করেছিল। তৎকালীন মুখ্যমন্ত্রী জ্যোতি বসু এই ঘটনা সম্পর্কে তাৎক্ষণিক প্রতিক্রিয়ায় বলেছিলেন, এমন মারধরের ঘটনা প্রায়ই ঘটে, যদিও পরবর্তীতে তাঁরই নির্দেশে ঘটনার তদন্ত ও দোষীদের শাস্তি হয়। রাজ্যে এই বীভতস ঘটনা আলোড়ন ও তীব্র সমালোচনা সৃষ্টি করে।
২০০৭ কলকাতা দাঙ্গা
২০০৭ সালের ২১ নভেম্বর কলকাতা শহরে ২০০৭ কলকাতা দাঙ্গা ঘটেছিল। এই দিন অল ইন্ডিয়া মাইনরিটি ফোরামের ছত্রছায়ায় কয়েকজন প্রতিবাদকারী তসলিমা নাসরিনকে কলকাতায় থাকতে না দেওয়ার দাবিতে মধ্য কলকাতা অঞ্চলের একটি বড়ো অংশ অবরোধ করে এবং সহিংস দাঙ্গার পরিস্থিতি সৃষ্টি করে। সেই দিন সন্ধ্যায় পশ্চিমবঙ্গ সরকার শহরে সেনা মোতায়েন করে দেয়।
১৭ অগস্ট কলকাতার মুসলমান ধর্মযাজকেরা বাংলাদেশি লেখক তসলিমা নাসরিনকে হত্যার ফতোয়া জারি করেছিলেন।
এই দাঙ্গার সময় কলকাতার বিভিন্ন টেলিভিশন চ্যানেলের সাংবাদিকরা দাঙ্গাকারীদের ছোঁড়া পাথরের ঘায়ে আহত হয়েছিলেন। দাঙ্গাকারীরা ভারতের মার্ক্সবাদী কমিউনিস্ট পার্টির দুটি পার্টি অফিসে আগুন লাগিয়ে দেয়। এই দাঙ্গার ফলে মধ্য কলকাতার শিয়ালদহ, মল্লিকবাজার, সি.আই.টি রোড, আলিমুদ্দিন স্ট্রিট, পদ্মপুকুর, মৌলালি ও এন্টালি এলাকায় যানবাহন স্তব্ধ হয়ে যায়।
কলকাতার রাস্তাগুলি রণক্ষেত্রের আকার নিলে পশ্চিমবঙ্গ সরকার ছয় কোম্পানি সেনা মোতায়েন করে। দুপুর তিনটে নাগাদ দুই কোম্পানি সেনা শহরে ফ্ল্যাগ মার্চ শুরু করে। প্রত্যেক কোম্পানিতে ১০০ থেকে ১২০ জন জওয়ান ছিলেন। কিছুক্ষণ পরেই আরও চার কোম্পানি সেনা মোতায়েন করা হয়।
এই ঘটনার দুই মাস পরে, ধর্মমুক্ত মানববাদী মঞ্চ নামে ধর্মনিরপেক্ষ মুসলমানদের একটি সংস্থা কলকাতা প্রেস ক্লাবে একটি সাংবাদিক সম্মেলন করে তসলিমা নাসরিনকে কলকাতা ছেড়ে যেতে বাধ্য করার প্রতিবাদ জানায়।
টেগোর গার্ডেন মেট্রো স্টেশন
টেগোর গার্ডেন () হল দিল্লি মেট্রোর ব্লু লাইনের একটি স্টেশন। স্টেশনটি রবীন্দ্রনাথ ঠাকুরের নামাঙ্কিত। ২০০৫ সালের ৩১ ডিসেম্বর চালু হওয়া এই স্টেশনটি একটি উড়াল স্টেশন। এর আগের স্টেশনটি হল রাজৌরি গার্ডেন এবং পরবর্তী স্টেশন হল সুভাষ নগর।
পশ্চিমবঙ্গ বিধান পরিষদ
পশ্চিমবঙ্গ বিধান পরিষদ ছিল পূর্বতন দ্বিকক্ষীয় পশ্চিমবঙ্গ আইনসভার উচ্চকক্ষ। ১৯৬৯ সালে এই কক্ষটি অবলুপ্ত হয়।
১৯৬৯ সালের ২১ মার্চ পশ্চিমবঙ্গ আইনসভায় বিধান পরিষদ অবলুপ্তির একটি প্রস্তাব পাস হয়। এরপর ভারতীয় সংসদে পশ্চিমবঙ্গ বিধান পরিষদ (অবলুপ্তি) আইন, ১৯৬৯ পাস হয়। ১৯৬৯ সালের ১ অগস্ট এই পরিষদ অবলুপ্ত হয়। ২০১১ সালে তৃণমূল কংগ্রেস সরকার পুনরায় এই পরিষদ গঠনের পরিকল্পনা গ্রহণ করে।
মেট্রো সিনেমা
মেট্রো সিনেমা হল ভারতের পশ্চিমবঙ্গ রাজ্যের রাজধানী কলকাতা শহরের এসপ্ল্যানেড অঞ্চলে জওহরলাল নেহেরু রোডে অবস্থিত একটি ইউনিপ্লেক্স সিনেমা হল ও ঐতিহ্যবাহী ভবন। মেট্রো-গোল্ডউইন-মেয়র এই হলের মালিক।
মেট্রো-গোল্ডউইন-মেয়র কলকাতায় তাদের চলচ্চিত্রের বিপণনের জন্য এই সিনেমা হল তৈরির পরিকল্পনা করেছিল। ১৯৩৪ সালে নিউ ইয়র্কের টমার ল্যাম্ব (স্কটিশ বংশোদ্ভুত) এই হলের নকশা প্রস্তুত করেন। ১৯৩৫ সালে এই হল চালু হয়। "ওয়ে আউট ওয়েস্ট" সিনেমাটি এই হলে প্রদর্শিত প্রথম সিনেমা। ১৯৪০-এর দশকে লাইটহাউস হল নির্মিত হওয়ার আগে মেট্রোই ছিল কলকাতার আধুনিকতম সিনেমা হল।
২০১২ সালের জুন মাসে কলকাতা পৌরসংস্থার হেরিটেজ কমিশন এই হলটিকে মাল্টিপ্লেক্সে পরিণত করার একটি প্রকল্প গ্রহণ করে।
রবীন্দ্রনাথ ঠাকুর আন্তর্জাতিক পুরস্কার
রবীন্দ্রনাথ ঠাকুর আন্তর্জাতিক পুরস্কার বা টেগোর অ্যাওয়ার্ড হল নোবেল পুরস্কার-জয়ী কবি রবীন্দ্রনাথ ঠাকুরের (১৮৬১-১৯৪১) জন্ম-সার্ধশতবর্ষ উপলক্ষে চালু করা একটি আন্তর্জাতিক পুরস্কার। ২০১১ সাল থেকে সাংস্কৃতিক সংহতি, বিশ্বজনীনতা ও সৃষ্টিশীল পদ্ধতিতে সাংস্কৃতিক সম্প্রীতির মূল্য রক্ষণাবেক্ষণের জন্য ভারত সরকার এই পুরস্কার প্রবর্তন করে। এই পুরস্কারের অর্থমূল্য ভারতীয় মুদ্রায় এক কোটি টাকা। সেই সঙ্গে একটি মানপত্র এবং ঐতিহ্যবাহী প্রথায় নির্মিত একটি স্মারক দেওয়া হয়। ২০১২ সালে ভারতের রাষ্ট্রপতি প্রণব মুখোপাধ্যায় সেতারশিল্পী রবি শংকরকে এই পুরস্কার প্রদান করেন। এই পুরস্কার গ্রহণের আগেই রবি শংকরের মৃত্যু হয়। তাঁর হয়ে তাঁর স্ত্রী সুকন্যা শংকর এই পুরস্কার গ্রহণ করেন।
সংগীয়-আয়োজক জুবিন মেহতা ২০১৩ সালে রবীন্দ্রনাথ ঠাকুর পুরস্কার পান। এই বছর ৬ সেপ্টেম্বর নতুন দিল্লির রাষ্ট্রপতি ভবনে রাষ্ট্রপতি প্রণব মুখোপাধ্যায় তাঁকে এই পুরস্কার অর্পণ করেন।
অযোধ্যা পাহাড়
অযোধ্যা পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড়। এটি দলমা পাহাড়ের একটি অংশ ও পূর্বঘাট পর্বতমালার একটি সম্প্রসারিত অংশ। অযোধ্যা পাহাড়ের উচ্চতম শৃঙ্গটি হল গোরগাবুরু। বাঘমুন্ডি এই পাহাড়ের নিকটস্থ একটি শহর। নিকটবর্তী রেলস্টেশন বলরামপুর।
অযোধ্যা পাহাড় পর্বতারোহণ শিক্ষার্থীদের কাছে একটি জনপ্রিয় গন্তব্যস্থল। দুটি পথে অযোধ্যা পাহাড়ে যাওয়া যায়। একটি ঝালদা হয়ে এবং অন্যটি সিকরাবাদ হয়ে। এখানে একটি ফরেস্ট রেস্ট হাউসও আছে। গোরগাবুরু (৮৫৫ মিটার), মায়ুরি ইত্যাদি অযোধ্যা পাহাড়ের কয়েকটি শৃঙ্গ।
এই অঞ্চলটি ছোটো নাগপুর মালভূমির সবচেয়ে নিচু ধাপ। বাঘমুন্ডি বা অযোধ্যা পাহাড়ের আশেপাশের অঞ্চলটি হল একটি সম্প্রসারিত মালভূমি।
হিন্দু কিংবদন্তি অনুসারে, রাম ও সীতা বনবাসের সময় অযোধ্যা পাহাড়ে এসেছিলেন। এখানে এসে সীতা তৃষ্ণার্ত হয়ে পড়লে রাম নিজের তীরের সাহায্যে মাটি খুঁড়ে জল বের করে আনেন। সেই জায়গাটি সীতাকুণ্ড নামে পরিচিত। বৈশাখ মাসের পূর্ণিমা তিথিতে স্থানীয় আদিবাসীরা এখানে বন্য পশু শিকার উৎসবে যোগ দেয়।
জাপান ব্যাঙ্ক অফ ইন্টারন্যাশানাল কোঅপারেশনের ঋণের সাহায্যে বাঘমুন্ডি থানার অন্তর্গত অযোধ্যা পাহাড়ে ৯০০ মেগাওয়াট (৪X২৫৫ মেগাওয়াট) ক্ষমতার পুরুলিয়া পাম্পড স্টোরেজ প্রোজেক্ট চালু হয়েছে। স্থানীয় গ্রাম চড়িদা' তে ছৌ নাচের মুখোশ তৈরী হয় যা কুটিরশিল্প হিসেবে বিখ্যাত।
অযোধ্যা পাহাড়ের কাছে তুরগা বাঁধ ও হ্রদ এবং বামনি নদীর একটি জলপ্রপাত(বামনী ফলস) ঘিরে পর্যটন ক্ষেত্র গড়ে উঠেছে।
পশ্চিমবঙ্গ আবাসন পরিকাঠামো উন্নয়ন সংস্থা
পশ্চিমবঙ্গ আবাসন পরিকাঠামো উন্নয়ন সংস্থা বা হিডকো হল একটি সরকারি সংস্থা যেটি ভারতের পশ্চিমবঙ্গ রাজ্যের আবাসন, প্রকল্প, উদ্যান, জাদুঘর এবং সাবওয়ে ও উড়ালপুল সহ বিভিন্ন নির্মাণকার্যের দায়িত্বপ্রাপ্ত। এটির প্রধান কার্যালয় রাজ্যের রাজধানী কলকাতা শহরের নিউ টাউন অঞ্চলে। নিউ টাউন উপনগরীর বিভিন্ন উন্নয়ন প্রকল্পও এই সংস্থার হাতে ন্যস্ত। এই অঞ্চলের রাস্তাঘাট, পয়ঃপ্রণালী, জল সরবরাহ ব্যবস্থা, প্রধান সৌন্দর্যায়ন প্রকল্প ও অন্যান্য গুরুত্বপূর্ণ কাজগুলি পরিকল্পনার ভিত্তিতে হিডকোই করেছে। আন্তর্জাতিক তথ্যপ্রযুক্তি সংস্থাগুলির সাহায্যে এই অঞ্চলে বিভিন্ন তথ্যপ্রযুক্তি ক্যাম্পাস গড়ে তুলতেও হিডকো সাহায্য করেছে।
কেমোমা, নিউ টাউন ইকো পার্ক, কলকাতা আন্তর্জাতিক অর্থনীতি কেন্দ্র, রবীন্দ্র তীর্থ, নজরুল তীর্থ, ভোকেশনাল ট্রেনিং ইনস্টিটিউট, এন-এস করিডোর, কনভেনশন সেন্টার প্রভৃতি প্রকল্পের কাজ হিডকো করেছে।
জয়চণ্ডী পাহাড়
জয়চণ্ডী পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড়। এটি পুরুলিয়া জেলার রঘুনাথপুর মহকুমার সদর শহর রঘুনাথপুর থেকে তিন কিলোমিটার দূরে অবস্থিত। পুরুলিয়া-বরাকর রোডের ধারে অবস্থিত জয়চণ্ডী পাহাড় একটি পর্যটন কেন্দ্র এবং পর্বতারোহণ শিক্ষাকেন্দ্র। ভারতীয় রেলের দক্ষিণপূর্ব রেল ক্ষেত্রের আসানসোল-আর্দ্রা বিভাগের একটি স্টেশন হল জয়চণ্ডী পাহাড় রেল স্টেশন। সত্যজিৎ রায় পরিচালিত "হীরক রাজার দেশে" ছবির শ্যুটিং এখানে হয়েছিল।
অক্ষ-দ্রাঘিমাংশে জয়চণ্ডী পাহাড় অবস্থিত। এই পাহাড়ের গড় উচ্চতা । এটি ছোটো নাগপুর মালভূমির সবচেয়ে নিচু ধাপে অবস্থিত।
শিলিগুড়ি পুলিশ কমিশনারেট
শিলিগুড়ি পুলিশ কমিশনারেট বা শিলিগুড়ি মেট্রোপলিটান পুলিশ হল পশ্চিমবঙ্গের শিলিগুড়ি শহরের মহানগরাঞ্চলীয় পুলিশ বাহিনী। এই বাহিনী শহরের আইনরক্ষা ও তদন্তের প্রাথমিক দায়িত্বপ্রাপ্য। ২০১২ সালে এই কমিশরারেট গঠিত হয়। এই কমিশনারেট পশ্চিমবঙ্গ পুলিশের অঙ্গ। এটি পশ্চিমবঙ্গের স্বরাষ্ট্র মন্ত্রকের অধীনস্থ। দার্জিলিং পুলিশ জেলাকে দ্বিধাবিভক্ত করে এই কমিশনারেট গঠিত হয়। এর অধীনে রয়েছে ছয়টি থানা।
আলকাপ
আলকাপ হল ভারতের পশ্চিমবঙ্গ রাজ্যের মুর্শিদাবাদ, মালদহ ও বীরভূম জেলা এবং বাংলাদেশের রাজশাহী বিভাগে প্রচলিত একটি লোকনাট্য শৈলী। পশ্চিমবঙ্গের প্রতিবেশী বিহার রাজ্যের পুর্ণিয়া জেলা ও ঝাড়খণ্ড রাজ্যের দুমকা জেলাতেও আলকাপ প্রলচিত।
"আল" শব্দের অর্থ "কাব্যের অংশ" এবং "কাপ" শব্দের অর্থ "কাব্য"।
আবার, 'আল' শব্দের একাধিক অর্থের মধ্যে একটি হল 'তীক্ষ্ণ', 'তীব্র' বা 'ধারালো'। অপরদিকে, 'কাপ' শব্দের একাধিক অর্থের মধ্যে একটি হল ’সং’ — রঙ্গস্থলে বিকৃত আকারে বা অঙ্গভঙ্গিতে দর্শকের কৌতুককর হাস্যোদ্দীপক বিষয়ের বা সামাজিক কুৎসিত বিষয়ের প্রতিমূর্তি বা চিত্র। আলকাপে নাচ, গান এবং এই হাস্য-কৌতুকোদ্দীপক অভিনয়ের সংমিশ্রণ ঘটেছে।
এক-একটি আলকাপ দলে দশ থেকে বারো জন শিল্পী থাকেন। এঁদের নেতাকে বলে "সরদার" বা "গুরু"। দু বা তিন জন অল্পবয়সী শিল্পী থাকে, যাদের "ছোকরা" বলা হয়। এছাড়া এক বা দুই জন করে "গায়েন" (গায়ক), "দোহার", সম্মেলক গায়ক, বাজনাদার থাকে। আলকাপের পাঁচটি অংশ: "আসর বন্দনা", "ছড়া", "কাপ", "বৈঠকী গান" ও "খেমটা পালা"। অনুষ্ঠানগুলিতে গ্রাম্য সমাজ এবং সেই সমাজের আর্থ-সামাজিক অবস্থা প্রতিফলিত হয়।
সৈয়দ মুস্তাফা সিরাজের "মায়ামৃদঙ্গ" উপন্যাসটি আলকাপ দলের কথা নিয়ে রচিত।
ঝালমুড়ি
ঝালমুড়ি একটি খাবার যা মুড়ি, চানাচুর ও অন্যান্য মসলা সংযোগে তৈরি হয়। ঝালমুড়ি বাংলাদেশ এবং ভারতে খুব জনপ্রিয়। বিশেষ করে স্কুল, কলেজ অর্থাৎ শিক্ষা প্রতিষ্ঠানগুলোর সামনে এটি সাধারণত ফেরি করে বিক্রি করা হয়। ঝালমুড়ি বিক্রেতাকে ঝালমুড়িওয়ালা বলা হয়ে থাকে।
প্রথমে একটি বাটিতে মুড়ি, সিদ্ধ বুট আর চানাচুর নিতে হয়। পরে ধনে পাতা, পেঁয়াজ কুচি , মরিচ কুচি , লেবুর রস ছিটিয়ে দিতে হয়। সাথে পরিমান মত বীট লবন। এবার বাটিকে বারবার ঝাঁকি দিয়ে মুড়ি মাখাতে হয় | কখনও মাংসের ঝোল ব্যবহার করা হয় । সাথে টমেটো , পুদিনা পাতা, ধনে পাতা বা শসা ইত্যাদিও ব্যবহার করা যায় । ডাল বেশি দিয়ে অনেকে খেতে পছন্দ করে। অনেকে ডাল কম। সাধারনত মটরশুঁটি ডাল সিদ্ধ করে দেওয়া হয়। একে গুমনি বলা হয়।
পরিবেশনকালে সাধারনত কাগজ দিতে তৈরি ঠোঙ্গা ব্যবহার করা হয়। আবার কখন কখন বাটিতে করে খাওয়া হয়। কাগজের ত্রিকোনাকৃতি একটা পাত্র বানিয়ে দেওয়া হয়। আর খেতে চামচ হিসেবে ব্যাবহারের জন্য শক্ত কাগজ কেটে দেওয়া হয়। আবার অনেক জায়গায় স্পেশাল ঝালমুড়ি পাওয়া যায়। যার দাম একটু বেশি। মাংসও দেওয়া হয় অনেকসময়। পুরান ঢাকার মানুষ মাংস দেওয়া স্পেশাল ঝালমুড়ি পছন্দ করে।
ড্যারিল কালিনান
ড্যারিল জন কালিনান (; জন্ম: ৪ মার্চ, ১৯৬৭) কেপ প্রদেশের কিম্বার্লিতে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা জাতীয় ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। দলে ড্যারিল কালিনান মূলতঃ ব্যাটসম্যান হিসেবে ভূমিকা রাখেন। অবসর পরবর্তীকালে ইন্ডিয়ান ক্রিকেট লীগে কলকাতা টাইগার্সের কোচের দায়িত্ব পালন করেন।
মাত্র ১৬ বছর বয়সে সর্বকনিষ্ঠ দক্ষিণ আফ্রিকান হিসেবে প্রথম-শ্রেণীর ক্রিকেট খেলায় সেঞ্চুরি করেন। এছাড়া, ঐ সময়ে ঘরোয়া প্রথম-শ্রেণীর ক্রিকেটে অপরাজিত ৩৩৭* রান করে সর্বোচ্চ রানের রেকর্ড গড়েন। প্রথম-শ্রেণীর ক্রিকেটে প্রায় ২০ বছরকাল নিজেকে সম্পৃক্ত রাখেন।
কালামারি খাবার রান্না বন্ধ রাখার সাথে তিনি জড়িত ছিলেন যা অপ্রত্যাশিত ছিল। দক্ষিণ আফ্রিকার আঞ্চলিক খেলায় সতীর্থ আন্তর্জাতিক খেলোয়াড় রজার টেলেমাচাসের বলে ছক্কা হাঁকান ও রান্নাঘরে ঢুকে যায়। উইজডেন এ প্রসঙ্গে জানায় যে, বলটি ফুটন্ত কড়াইয়ের মাঝখানে পড়ে। বলটি ঠাণ্ডা করতে প্রায় দশ মিনিট সময় লাগে। কিন্তু বলটি খেলার অনুপযোগী হওয়ায় আম্পায়ারগণ নতুন বল ব্যবহার করতে বাধ্য হন।
টেস্টে তাঁর নিজস্ব সর্বোচ্চ রান ২৭৫ যা দক্ষিণ আফ্রিকান রেকর্ড হিসেবে বিবেচিত ছিল। পরবর্তীকালে ইংল্যান্ডের বিপক্ষে হাশিম আমলা অপরাজিত ৩১১* রান করে ভেঙ্গে ফেলেন। কালিনানের টেস্ট রানের গড় ছিল ৪৪.২১। পরবর্তীতে আরও নয়জন দক্ষিণ আফ্রিকান তাঁকে অতিক্রম করেন। হেরাল্ড সান কালিনানের শেন ওয়ার্ন ভীতির কথা তুলে ধরে। অস্ট্রেলিয়ার বিপক্ষে তিনি মাত্র ১২.৭৫ রান গড়ে রান তোলে চারবার ওয়ার্নের শিকারে পরিণত হন। এছাড়াও একদিনের আন্তর্জাতিকে আটবার আউট হন।
কালিনানের ভাই ওয়ারেন ওজা রাস্কোতে একটি রেস্তোঁরার পরিচালক। ভার্জিনিয়া নাম্নী এক রমণীর পাণিগ্রহণ করেন। পরবর্তীতে তার সাথে বিবাহ-বিচ্ছেদ ঘটে। আইডেন ও জেমস নামে তাদের দুই সন্তান রয়েছে।
শালে গার্ল
শালে গার্ল ২০১১ সালের ব্রিটিশ রোমান্টিক কমেডি চলচ্চিত্র। এটি পরিচালনা করেন ফিল ট্রাইল। অভিনয়ে ছিলেন ফেলিসিটি জোনেস, বিল বেইলি, এড ওয়েস্টভিক, সোফিয়া বুশ, ব্রুক শিল্ডস এবং বিল নিঘি। চলচ্চিত্রটি পযোজনা করেছে পিপা ক্রুস, হ্যারিয়েট রেস, ডেইটমার গুয়েনৎশে ও উলফগ্যাং বের এবং রচনা করেছেন টম উইলিয়ামস।
শানক্ট অ্যান্টন আম আর্লবার্গ, অস্ট্রিয়া এবং গারমিশ-পার্টেনকির্চেন, জার্মানিতে এর চলচ্চিত্রায়ন হয়েছিল। চলচ্চিত্রটি মিশ্র সমালোচনামূলক প্রতিক্রিয়া লাভ করে, কিন্তু সর্বোপরি প্রধান চরিত্রের জন্য ফেলিসিটি জোনেস পুরস্কৃত হয়।মুক্তির প্রথম সপ্তাহে ইউকে-তে, এটি শীর্ষ অবস্থানে থাকা নতুন চলচ্চিত্র হিসেবে ৩৮১ চলচ্চিত্রের মধ্যে পঞ্চম দিনে সব মিলিয়ে £৬৭৮,০০০ আয় করে। "হুইপ্ট ইট" চলচ্চিত্রের পাশাপাশি এপ্রিল ২০১০ থেকে শীর্ষ অবস্থানে থাকা নতুন চলচ্চিত্র হিসেবে এ সংখ্যা ছিল কম। "র‌্যাঙ্গো"' (£১,০৪৫,৩২৬), "" (£৮৭৪,২৬৫) এবং "আননোন" (£৭৭৫,৫৭৬) চলচ্চিত্র্রের পর এটি চতুর্থ স্থানে অবস্থান নিয়েছে।
হ্যালো, মাই ডলি গার্লফ্রেন্ড
চলচ্চিত্রটি জুন ১৫, ২০১৩ সালে জাপানে মুক্তি দেয়া হয়।
২৩তম জাপন চলচ্চিত্র পেশাদার পুরস্কারে ৮ম শেষ্ট চলচ্চিত্রের জন্য পছন্দ করা হয়েছে এবং কিনেমা জুনপোর ২০১৩ সালের শীর্ষ ১০ জাপানি চলচ্চিত্রের মধ্যে রানার-আপ হয়েছিল।
স্ক্রীন ডেইলি পত্রিকায়, মার্ক অ্যাডামস চলচ্চিত্রের সমালোচনা করে মন্তব্য করেন।
কামারউদ্দিন খান, প্রথম আসাফ জাহ
মীর কামার-উদ-দীন খান সিদ্দিকি (২০ আগস্ট ১৬৭১-১ জুন ১৭৪৮) একজন মুঘল ও তুর্কি শাসক। তিনি আসাফ জাহি সাম্রাজ্যের প্রতিষ্ঠাতা হিসেবে খ্যাত। তিনি ভারতে হায়দ্রাবাদ রাজ্য প্রতিষ্ঠা করেন। তিনি চিন কিলিচ খান নামেও পরিচিত, এই উপাধী তাকে সম্রাট আওরঙ্গজেব প্রদান করেন।
অ্যাস্কারিয়াসিস
অ্যাস্কারিয়াসিস হ’ল "অ্যাস্কারিস লুম্ব্রিকয়ডিস" নামক এক পরজীবী কীটরাউন্ড ওয়ার্মঘটিত রোগ । 85%-এর বেশি ক্ষেত্রে সংক্রমণে কোন লক্ষণ প্রকাশ পায় না, বিশেষতঃ যদি পরজীবী কীটের সংখ্যা স্বল্প হয়। উপস্থিত পরজীবী কীটের সংখ্যাবৃদ্ধির সাথে লক্ষণগুলিও বৃদ্ধি পায় এবং রোগের শুরুতে এগুলির সাথে জ্বর ওশ্বাসকষ্টও দেখা দিতে পারে। এরপর আসতে পারে পেট ফোলা, পেট ব্যথা ও ডায়েরিয়ার লক্ষণগুলি। সাধারণতঃ বাচ্চারাই বেশি আক্রান্ত হয় আর এই বয়সে সংক্রমণের কারণে ওজনহ্রাস, অপুষ্টি ও শেখার সমস্যারও সৃষ্টি হয়।
বিষ্ঠার “অ্যাস্কারিস” ডিম্বাণু সংক্রামিত খাদ্য বা পানীয় গ্রহণ করলে সংক্রমণ ঘটে। ডিম্বাণুগুলি অন্ত্রেপ্রতিপালিত হয়ে মলনিষ্কাশী নালিতে প্রোথিত হয়, এবং রক্তেরমাধ্যমে ফুসফুসে পরিবাহিত হয়। সেখানে এগুলি অ্যালভিওলিতে ভেঙে যায় এবং and pass up the tracheaতে ঢুকে যায়, সেখানে সেগুলি সর্দিতে পরিণত হয়ে গলা দিয়ে নেমে যায়। লার্ভা পাকস্থলী হয়ে অন্ত্রের ভিতর দ্বিতীয়বার ঢুকে প্রাপ্তবয়স্ক কীটে পরিণত হয়।
উন্নত শৌচাগারএবং যথাযথ মলনিষ্কাষণব্যবস্থা সংবলিত উন্নত স্যানিটেশনের মাধ্যমে প্রতিরোধ সম্ভব। প্রতিরোধমূলক ব্যবস্থায় সাবান দিয়ে হাত ধোয়া আবশ্যক। যেখানে 20%-এর উপর জনসংখ্যা আক্রান্ত, সেখানে নিয়মিত সময়ের ব্যবধানে প্রত্যেকের চিকিৎসা করার সুপারিশ করা হচ্ছে। বারংবার সংক্রমণ ঘটাও এর বৈশিষ্ট্য। এর কোন ভ্যাক্সিন বা টিকানেই। Treatments recommended by the বিশ্ব স্বাস্থ্য সংস্থার সুপারিশকৃত ওষুধগুলি হল আলবেন্ডাজোল, মেবেন্ডাজোল, লেভামিসোল বা পাইরান্টেল পামোট। অন্যান্য কার্যকরীএজেন্টের মধ্যে আছে ট্রাইবেন্ডিমিডাইন এবং নিটাজোক্সানাইড.
অ্যাস্কারিয়াসিসের সংক্রমণে বিশ্ব জুড়ে প্রায় 0.8 থেকে 1.2 বিলিয়ন লোক আক্রান্ত। সাব-সাহারান আফ্রিকা, ল্যাটিন আমেরিকা, ও এশিয়াতে আক্রান্তের সংখ্যা সবচেয়ে বেশি। এইজন্য অ্যাস্কারিয়াসিস বর্জ্য-পরিবাহিত কীটাণু ঘটিত সংক্রমণেরসর্বপ্রধান প্রকার হিসাবে বিবেচিত হয়। এর কারণে 1990 সালে 3,400 মৃত্যু 2010 সালে কমে দাঁড়িয়েছে 2,700। Another type of "অ্যাস্কারিস" –এর অপর এক প্রকারে শূকরের সংক্রমণ ঘটে। nfects pigs.
আলি দস্তি
আলি দস্তি (ফার্সী: علی دشتی, উচ্চারিত ; ১৮৯৪ – ১৬ জানুয়ারি, ১৯৮২) বিংশ শতকের একজন ইরানীয় যুক্তিবাদী ছিলেন। তিনি ইরানের সংসদ সদস্যও ছিলেন। পারস্য উপসাগরের উত্তরে অবস্থিত বুশেহর রাজ্যের দাস্তেস্তান জেলার একটি গ্রামে আলি দস্তির জন্ম ১৮৯৬ খ্রিস্টাব্দে। পিতার নাম শেখ আব্দুল হোসেন দাস্তেস্তানি। লেখাপড়ার হাতেখড়ি স্থানীয় মাদ্রাসায়। পরে উচ্চ ধর্মবিদ্যা, ইতিহাস, যুক্তিবিদ্যা, ধ্রুপদী সাহিত্য এবং আরবি ও ফার্সি ব্যাকরণ শিক্ষা লাভ করেন। ১৯২২ এর মার্চ মাসে আলি দস্তির সম্পাদনায় তেহরান থেকে প্রকাশিত হয় ‘শাফাক ই র্সক’ (লালের উদয়) নামক বামপন্থী পত্রিকা। এবং অল্প সময়ে পত্রিকাটি পারস্যের শোষিত জনগণের মুখপত্র হয়ে ওঠে। আলি দস্তিকে বলা যায় আধুনিক ইরানের মুক্তচিন্তা ও যুক্তিবাদের প্রাণপুরুষ। তিনি কেবল একজন প্রখর দৃষ্টিসম্পন্ন প্রগতিশীল বুদ্ধিজীবীই ছিলেন না, ছিলেন অত্যন্ত সচেতন ধর্ম-বিশ্লেষক, সংস্কারবাদী এবং একাধারে তুখোড় সাংবাদিক, যুক্তিবাদী লেখক ও রাজনীতিক।"নবি মুহাম্মদের ২৩ বছর " গ্রন্থটি আলি দস্তির রচিত উল্লেখযোগ্য একটি গ্রন্থ।"নবি মুহাম্মদের ২৩ বছর" গ্রন্থটি বিখ্যাত যুক্তিবিদ, 
ধর্ম-বিশ্লেষক এবং রাজনীতিবিদ 'আলি দস্তি'কে পাঠক সমাজের হৃদয় জয় করার ক্ষেত্রে বিশেষ ভূমিকা পালন করে ।
সিরিমাভো বন্দরনায়েকে
সিরিমা রাতওয়াত ডায়াস বন্দরনায়েকে (, ; জন্ম: ১৭ এপ্রিল, ১৯১৬ - মৃত্যু: ১০ অক্টোবর, ২০০০) শ্রীলঙ্কার বিশিষ্ট রাজনীতিবিদ ও ৬ষ্ঠ প্রধানমন্ত্রী ছিলেন। এছাড়াও তিনি আধুনিক বিশ্বের প্রথম মহিলা সরকার প্রধান ছিলেন। সিরিমাভো বন্দরনায়েকে তিনবার সিলন ও শ্রীলঙ্কার প্রধানমন্ত্রী হিসেবে দায়িত্ব পালন করেন। শ্রীলঙ্কা ফ্রিডম পার্টিকে দীর্ঘদিন নেতৃত্ব দিয়েছেন তিনি। সমাজতন্ত্রকে ভিত্তি করে ও তাঁর স্বামীর রাষ্ট্রনীতির সাথে মিল রেখে রাষ্ট্র পরিচালনা করেন।
১৯৫৯ সালে নিহত পূর্বতন প্রধানমন্ত্রী সলোমন বন্দরনায়েকের বিধবা পত্নী ছিলেন তিনি। শ্রীলঙ্কার চতুর্থ রাষ্ট্রপতি চন্দ্রিকা কুমারাতুঙ্গা এবং সাবেক স্পিকার ও মন্ত্রী অনুঢ়া বন্দরনায়েকে তাঁর সন্তান।
১৯৪৬ সালে প্রতিষ্ঠিত ইউনাইটেড ন্যাশনাল পার্টি'র (ইউএনপি) প্রতিষ্ঠাকালীন সদস্য ছিলেন তাঁর স্বামী সলোমন। ১৯৪৭ সালে সংসদের নিম্নকক্ষ প্রতিনিধি সভার সদস্য নির্বাচিত হন। এরপর ইউএনপি থেকে সম্পর্ক ছেদ করে শ্রীলঙ্কা ফ্রিডম পার্টি (এসএলএফপি) দলে নেতৃত্ব দেন। ১৯৫৬ সালের সাধারণ নির্বাচনে প্রতিনিধি সভায় এসএলএফপি সংখ্যাগরিষ্ঠ আসন লাভ করে। এরফলে সলোমন প্রধানমন্ত্রী মনোনীত হন। কিন্তু সমাজতান্ত্রিক ও জাতীয়তাবাদী রাজনৈতিক ধারার পরিবর্তন ঘটায় তাঁর সরকারের পতন ঘটে। ২৬ সেপ্টেম্বর, ১৯৫৯ তারিখে এক বৌদ্ধ সন্ন্যাসী কর্তৃক তিনি নিহত হন।
তাঁর হত্যাকাণ্ডের ফলে সরকারে শূন্যতা সৃষ্টি হয়। সম্ভাব্য উত্তরাধিকারী সি. পি. ডি সিলভা গুরুতর অসুস্থ অবস্থায় লন্ডনে চিকিৎসার্থে গমন করলে শিক্ষামন্ত্রী বিজেনন্দ দাহানায়েকে আপদকালীন প্রধানমন্ত্রী মনোনীত হন। অস্থিতিশীল সরকার পদত্যাগ করতে বাধ্য হন ও মার্চ, ১৯৬০ সালের নির্বাচনে এসএলএফপি পরাজিত হয়।
এ সময় সিরিমাভো অগ্রসর হন ও তাঁর স্বামীর দলে নেতৃত্ব দেন। এভাবেই তিনি রাজনীতি অঙ্গনে প্রবেশ করেন। ১৯৬০ সালে এম. পি. ডি জয়সা, জুনিয়র সিনেট থেকে পদত্যাগ করলে সিরিমাভো এসএলএফপি'র পক্ষ থেকে সিনেট সদস্য হন। জুলাই, ১৯৬০ সালের নির্বাচনে দলকে নেতৃত্ব দিয়ে জয়লাভ করান। ২১ জুলাই, ১৯৬০ তারিখে সিনেটর থেকে প্রধানমন্ত্রী হিসেবে শপথ নেন সিরিমাভো। এরফলে তিনি বিশ্বের প্রথম নির্বাচিত মহিলা প্রধানমন্ত্রী হন।
নভেম্বর, ১৯৯৪ সালে সিরিমাভো'র কন্যা চন্দ্রিকা কুমারাতুঙ্গা জোটবদ্ধ পিপলস অ্যালায়েন্স দলের পক্ষ থেকে রাষ্ট্রপতি নির্বাচিত হন। তন্মধ্যে শ্রীলঙ্কা ফ্রিডম পার্টির নেতৃত্বে থাকা সিরিমাভোকে তাঁর নবগঠিত সরকারের প্রধানমন্ত্রী মনোনীত করেন।
প্রখ্যাত রাদালা পরিবারের সন্তান হিসেবে সিরিমাভো বন্দরনায়েকে জন্মগ্রহণ করেন। চার ভাই ও দুই বোনের মধ্যে তিনি বড় সন্তান ছিলেন। বাবা স্টেট কাউন্সিলের সদস্য ছিলেন। কলম্বোর সেন্ট ব্রিজেট'স কনভেন্টে পড়াশোনা করেন তিনি। ১৯৪০ সালে সলোমন ওয়েস্ট রিজওয়ে ডায়াস বন্দরনায়েকের সাথে বিবাহ-বন্ধনে আবদ্ধ হন। সুনেত্রা, চন্দ্রিকা ও অনুঢ়া নামে তাঁদের তিন সন্তান ছিল।
প্রায় চল্লিশ বছর রাজনৈতিক জীবনের সাথে সম্পৃক্ত সিরিমাভো ১০ আগস্ট, ২০০০ তারিখে রাজনীতি থেকে দূরে সরে যান। এর ঠিক দুই মাস পর ৮৪ বছর বয়সে হৃদযন্ত্রক্রিয়ায় আক্রান্ত হলে দেহাবসান ঘটে তাঁর।
হাসসান ইবনে সাবিত
হাসসান ইবনে সাবিত (আরবি: حسان بن ثابت ) (মৃত্যু ৬৭৪) ছিলেন একজন আরব কবি এবং একজন সাহাবা। তিনি ইয়াসরিবে (মদিনা) জন্মগ্রহণ করেন এবং বনু খাজরাজ গোত্রের সদস্য ছিলেন। ইসলামের ঐতিহ্যগত ইতিহাস অনুসার, তিনি ছিলেন মুহাম্মদ (সা.) এর সভাকবি।
তিনি বহুল প্রচারিত নাত "আস-সুবুহু বাদা মিন তালা'আতিহি" এর মূল রচয়িতা।
ন্যাশনাল পলিটেকনিক কলেজ
ন্যাশনাল পলিটেকনিক কলেজ (ইংরেজি: National Polytechnic college) চট্টগ্রামের নাসিরাবাদ এলাকায় অবস্থিত একটি বেসরকারী কারিগরি শিক্ষা প্রতিষ্ঠান যা ২০০২ সালে প্রতিষ্ঠিত হয়। মোঃ আব্দুল বাকী ন্যাশনাল পলিটেকনিক কলেজ প্রতিষ্ঠা করেন। এটি বাংলাদেশ কারিগরি শিক্ষাবোর্ডের অধীভুক্ত স্ব-অর্থায়নে পরিচালিত।
একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়।
কাদিমহামজানি মসজিদ
কদিম হামজানি মসজিদ বাংলাদেশের অন্যতম একটি প্রাচীন মসজিদ। এটি বাংলাদেশের টাঙ্গাইল জেলার কালিহাতি উপজেলায় কদিম হামজানি নামক গ্রামে অবস্থিত। এই মসজিদের পাশেই রয়েছে আওয়ামী মুসলিম লীগ এর প্রতিষ্ঠাতা শামসুল হক এর সমাধি।
ইন্টেল হাই ডেফিনেশন অডিও
ইন্টেল হাই ডেফিনেশন অডিও (যাকে এইচডি অডিও বা আজালিয়া নামেও ডাকা হয়) হল একটি সুনিদির্ষ্ট ব্যক্তিগত কম্পিউটারের অডিও উপ-ব্যবস্থা। এটি ইন্টেল কর্তৃক ২০০৪ সালে ছাড়া হয় তাদের এসি'৯৭ পিসি অডিও মানের সফল উত্তরসূরি হিসেবে। এটি তৈরীর সময় এর সাংকেতিক নাম রাখা হয়েছিল "আজালিয়া"।
এর বৈশিষ্ট্যগুলো হল নিম্নরূপ:২০০৮ সাল অণুযায়ী বেশির ভাগ অডিও হার্ডওয়্যার প্রস্তুতকারকরা এই সব বৈশিষ্ট্য পূর্নভাবে বাস্তবায়ন করেনি বিশেষত ৩২ বিটের স্যাম্পলিং রেজুলশন।
সাগরদীঘি
সাগরদিঘী বাংলাদেশের টাংগাইল জেলার ঘাটাইল উপজেলা সদর থেকে প্রায় ৩০ কি.মি. পূর্বে সাগরদীঘি নামক একটি স্থান রয়েছে,এটি ঘাটাইল উপজেলার একটি উনিয়ন। এখানে ১২.৮০ একর জমির উপর একটি বিখ্যাত দীঘি আছে। দীঘিটি খনন করেন স্থানীয় পাল বংশীয় সাগর রাজা।
বাংলাদেশের টাংগাইল জেলার ঘাটাইল উপজেলা সদর থেকে প্রায় ৩০ কি.মি. পূর্বে সাগরদীঘি নামক স্থানটি অবস্থিত,সাগরদিঘী এটি বিশাল বাজার যার আয়তন ৭/৮ বর্গ কিলোমিটার প্রায়,এখানে রয়েছে একটি কলেজ, একটি উচ্চ বিদ্যালয়, একটি বালিকা উচ্চ বিদ্যালয়,একটি দাখিল মাদ্রাসা,একটি সরকারী প্রা:বিদ্যালয়, ৭ টি মসজিদ, ৩ টি মন্দির, ১ টি পশু হাসপাতাল,১ ভূমি রেজিস্টারি অফিস,১ বিট অফিস,৩ টি দিঘী,১ টি ইউনিয়ন পরিষদ অফিস, ১টি পুলিশ ইনভেস্ট্রীকেশন কেন্দ্র।
সাগরদিঘীর নিকটতম উল্লেখযোগ্য গ্রামসমূহ,আকন্দের বাইদ, ইন্দ্রাবাইদ,বেইলা,হাতিমারা,শুলাকুড়া,জালালপুর,পাহাড়ীয়া পাড়া,পাগারিয়া পাড়া,তালতলা,মনতলা,সুকতা,হারংচালা।
এলাকার উল্লেখযোগ্য কৃষি কাজ:-
কলা,পেঁপে,আম, বেগুন,আনারস, করলা,হলুদ,কচু,ধান,কাঁঠাল,পিয়ারা, এবং লেয়ার মুরগি ও ব্রয়েলার মুরগি ফার্ম সহ আরো অন্যান্য সবজি প্রচুর পরিমাণে চাষ হয়ে থাকে যা এলাকার চাহিদা মিটিয়ে দেশ ও বিদেশে রপ্তানি করা হয়।
দীঘিটি খনন করেন স্থানীয় পাল বংশীয় সাগর রাজা। এই দিঘির পশ্চিমপাড়ে শান বাঁধানো ঘাটলার ধ্বংসাবশেষ এখনও লক্ষ করা যায় যা সাগর রাজার বাসস্থান বলে ধারণা করা হয়। এখানকার পূর্ব নাম ছিলো লোহানী। সাগরদীঘি থেকে সামান্য দক্ষিণে এর চেয়েও প্রকান্ড এক দীঘি আছে যার আয়তন হবে ২৫ একর জার নাম বইন্যদীঘি । সাগর রাজার পুত্র বনরাজ পাল এটি খনন করেছিলেন।
তেরা মেরা সাথ রাহে
তেরা মেরা সাথ রাহে ২০০১ সালের ভারতীয় রোমান্টিক নাট্য চলচ্চিত্র। এটি পরিচালনা করেছেন মহেশ মান্জরেকার। প্রযোজনা করেছেন এন.আর. পাচিসিয়া এবং সুনীল সাইনি। অভিনয়ে ছিলেন অজয় দেবগণ, সোনালী বেন্দ্রে, নম্রতা শিরোধকার, প্রেম চোপড়া, নিলেশ দিবাকর প্রমুখ।
দীপক কুলকার্নির গল্প অনুসারে চলচ্চিত্রটির চিত্রনাট্য রচনা করেছেন মহেশ মান্জরেকার। সঙ্গীত রচনা করেছেন সমীর এবং পরিচালনা করেছেন যৌথভাবে আনন্দ রাজ আনন্দ ও মিলিন্দ সাগর।
উইকিআর্ট
উইকিআর্ট () (পূর্বে উইকিপেইন্টিংস্ হিসাবে পরিচিত ছিল) একটি অলাভজনক, অনলাইন, ব্যবহারকারী-সম্পাদনাযোগ্য ভিজ্যুয়াল শিল্প বিশ্বকোষ।
বর্তমানে এখানে ২২,০০০ শিল্পীর প্রায় ১১০,০০০ পেইন্টিং সংগ্রহ রয়েছে। ২০১৩ সাল থেকে, ইউক্রেন ভিত্তিক উন্নয়নকারীদের অধিনে এই সাইটের উইকি কার্যকারিতার উন্নয়ন চলছে।
হিপিস (অ্যালবাম)
হিপিস অন্টিন টেক্সাস ভিত্তিক গ্যারেজ রক ব্যান্ড হার্লেম কর্তৃক দ্বিতীয় স্টুডিও অ্যালবাম। ২০০৯ সালে অ্যালবামটি কোস্টা মেসা, ক্যালিফোর্নিয়ায় দ্য ডিস্টিলারিতে রেকর্ডকৃত হয় এবং মুক্তি পায় এপ্রিল ৬, ২০১০ সালে।
উম্মাহ
উম্মাহ () একটি আরবি শব্দ ও ইসলামি পরিভাষা যা দ্বারা মুসলিম জাতি বা সম্প্রদায় বোঝানো হয়। তবে এর সাথে নৃতাত্ত্বিক বা ভৌগলিক বৈশিষ্ট্য দ্বারা নির্ণীত জাতির মধ্যে পার্থক্য রয়েছে। এ দ্বারা অনুরূপ বহুসংখ্যক জাতির সমন্বয়ে গঠিত সামগ্রিক মুসলিম জনগোষ্ঠীকে বোঝায়। ইসলাম অনুযায়ী যেকোনো নৃতাত্ত্বিক, ভৌগলিক বা ভাষাভাষীর মুসলিম ব্যক্তি উম্মাহর সদস্য হিসেবে গণ্য হয়।
কাজী আজিম উদ্দিন কলেজ
কাজী আজিম উদ্দিন কলেজ বাংলাদেশের গাজীপুরের জয়দেবপুরে অবস্থিত জাতীয় বিশ্ববিদ্যালয়-এর অধিভুক্ত একটি বেসরকারী কলেজ| কাজী আজিম উদ্দিন ১৯৮১ সালে কলেজটি প্রতিষ্ঠা করেন। কলেজটির মোট জমির পরিমাণ প্রায় ৮ একর| বর্তমানে এতে তিনটি দ্বিতল বিশিষ্ট ভবন এবং চারটি একতলা ভবন রয়েছে| কলেজ ক্যাম্পাসের অভ্যন্তরে একটি মসজিদ রয়েছে| এতে এইচ.এস.সি. কোর্সের পাশাপাশি জাতীয় বিশ্ববিদ্যালয় এবং উন্মুক্ত বিশ্ববিদ্যালয়-এর অধীনে অনার্স ও ডিগ্রী কোর্স চালু আছে|
কৃষি মন্ত্রক (পশ্চিমবঙ্গ)
কৃষি মন্ত্রক হল পশ্চিমবঙ্গ সরকারের একটি মন্ত্রক। এই মন্ত্রক কৃষি উৎপাদন ও উৎপাদন বৃদ্ধি-সংক্রান্ত নীতিনির্ধারণ, কৃষি প্রযুক্তির প্রয়োগ, কৃষকদের বীজ, সার, ভর্তুকি ও ঋণ ইত্যাদি প্রদান, মাটি পরীক্ষা, মাটি সংরক্ষণ, বীজ পরীক্ষা, বীজ সার্টিফিকেট প্রদান, পরিকল্পিত উৎপাদন, সার ও কীটনাশকের মান নিয়ন্ত্রণ ইত্যাদির দায়িত্বপ্রাপ্ত।
কৃষি মন্ত্রকের দায়িত্বে থাকেন একজন ক্যাবিনেট মন্ত্রী। তাঁর সঙ্গে একজন রাষ্ট্রমন্ত্রী থাকতে পারেন, নাও পারেন। সরকারি আধিকারিকরা মন্ত্রীর দফতর ও মন্ত্রককে কাজে সহায়তা করেন।
পশ্চিমবঙ্গের বর্তমান কৃষিমন্ত্রী হলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়।
বন্দে মাতরম্‌ (সংবাদপত্র)
বন্দে মাতরম্‌ ছিল ১৯০৫ সালে বিপিনচন্দ্র পাল কর্তৃক প্রতিষ্ঠিত একটি সাপ্তাহিক ইংরেজি সংবাদপত্র। পরবর্তীকালে অরবিন্দ ঘোষ এই সংবাদপত্র পরিচালনা করতেন। ১৯০৬ সালের ৬ অগস্ট এটি প্রথম প্রকাশিত হয়।
কার্ল শোয়ার্জশিল্ড
কার্ল শোয়ার্জশিল্ড () (৯ অক্টোবর ১৮৭৩ – ১১ মে ১৯১৬) ছিলেন একজন জার্মান পদার্থবিদ এবং জ্যোতির্বিদ। তিনি ছিলেন জ্যোতিঃপদার্থবিজ্ঞানী মার্টিন শোয়ার্জশিল্ডের বাবা।
১৯১৫ সালে তিনি আইনস্টাইন ক্ষেত্র সমীকরণের সাধারণ আপেক্ষিকতার প্রথম সঠিক সমাধান প্রদান করেন, যে বছর আইনস্টাইন প্রথম সাধারণ আপেক্ষিকতার পরিচয় ঘটান।
গ্রহাণু ৮৩৭ শোয়ার্জশিল্ড তার সম্মানে নামকরণ করা হয়।
শোয়ার্জশিল্ড ফ্রাঙ্কফুর্ট আম মাইনে এক ইহুদী পরিবারে জন্ম নেন। তার বাবা শহরের ব্যবসায়িক সম্প্রদায়ের মধ্যে সক্রিয় ছিলেন, এবং পরিবারটির পূর্বপুরুষ ষোড়শ শতাব্দী থেকেই এই শহরে বসবাস করত। কার্ল ১১ বছর পর্যন্ত ইহুদী প্রাথমিক বিদ্যালয়ে অধ্যয়ন করেছিলেন। তিনি স্ট্র্যাস বরগ এবং লুডউইগ ম্যাক্সিমিলিয়ান ইউনিভার্সিটি অব মিউনিখে অধ্যয়ন করেন এবং হেনরি পয়েনকেয়ার তত্ত্বের উপর কাজ করে তিনি ১৮৯৬ সালে ডক্টরেট অর্জন করেন।
তিনি অটোইমিউন ডিজিস পেম্ফিগাস রোগে আক্রান্ত হয়ে ১৯১৬ সালের ১১ মে মৃত্যুবরন করেন।
তিল
তিল (; "Sesamum indicum") "সেসিমাম" গণ অর্ন্তভূক্ত একটি সপুষ্পক উদ্ভিদ। এর অনেকগুলো স্বজাতি আফ্রিকায় এবং কয়েকটি ভারতের বিভন্ন স্থানে পাওয়া যায়। এটি ব্যাপকভাবে বিশ্বের ক্রান্তীয় অঞ্চলে দেশীভূত এবং ভোজ্য বীজের জন্য চাষ করা হয়ে থাকে।
তিল একবর্ষজীবি উদ্ভিদ যা প্রায় লম্বা, এবং এর উল্টো পাতা সাধারনত পর্যন্ত লম্বা এবং মাঝথানে ব্যবধানসহ বিস্তৃতভাবে ভল্লাকার হয়ে থাকে পর্যন্ত। গাছ নলাকার। ফুল সাধারণ নীল রঙের হয় এবং প্রতিফুলে একটি করে ফল অর্থাৎ বীজ থাকে। প্রতিটি ফলে খাঁজকাটা বিভাগে অনেক বীজ থাকে। বীজ সাধারনত ৩ মি.মি. - ৪ মি.মি. লম্বা এবং প্রস্থ ২ মি.মি.। বীজের পুরুত্ব ১ মি.মি. এর মত হয়ে থাকে। প্রতিটি বীজের ওজন ২০ মি.গ্রা - ৪০ মি.গ্রা।
এর ফুল হলুদ, নলাকার, একটি চার খাঁজকাটা মুখের সাথে লম্বা হয়ে থাকে। তিলের ফুল এছাড়াও সাদা, নীল বা বেগুনি রঙের হতে পারে।
তিলের বীজ বর্ষার শেষে জমিতে ছিটানো হয়।
২০১০ সালে বিশ্বব্যাপী তিল বীজের মোট ফসল হয় ৩.৮৪ মিলিয়ন মেট্রিক টন। ২০১০ সালে সর্বাধিক উৎপাদক ছিল বার্মা (মায়ানমার), এবং শীর্ষ তিন উৎপাদকের মধ্যে ছিল, বার্মা, ভারত এবং চীন, যা বিশ্বব্যাপী মোট উত্পাদনের ৫০ শতাংশ।
২০১০ সালে ৭.৮ মিলিয়নের অধিক হেক্টর জমিতে তিল ফলানো হয়।
২০১০ সালে বিশ্বব্যাপী তিল বীজের গড় ফলন ছিল প্রতি হেক্টরে ০.৪৯ মেট্রিক টন। এই ছকে ২০১০ সালের শীর্ষ দশ উৎপাদনকারী দেশের উৎপাদন (মিলিয়ন মেট্রিক টন) এবং ফলন (হেক্টর প্রতি মেট্রিক টন) উপস্থাপিত হয়েছে।
২০১০ সালে বিশ্বে তিল বীজ খামারের সবচেয়ে উৎপাদনশীল দেশ হেক্টর প্রতি ৫.৫ টন ফলন গড়ে ছিল ইউরোপীয় ইউনিয়ন; ইতালি সর্বাধিক হেক্টর প্রতি ৭.২ টন জাতীয় গড় ফলন উৎপাদন করে।প্রতিদিন ৮০ গ্রাম তিল বেটে সকালে খেয়ে ৫ মিনিট পরে এক গ্লাস পানি খেলে শরীরে পুষ্ঠির অভাব দূর হয় ও দাঁত শক্ত হয়।
কাবিলা
কাবিলা (প্রকৃত নামঃ মোঃ নজরুল ইসলাম শামীম; জন্মঃ ১৯৫৫) একজন বাংলাদেশী চলচ্চিত্র অভিনেতা। বাংলাদেশী চলচ্চিত্রের কৌতুক এবং খলনায়ক হিসেবে পরিচিত।
কাবিলার একটি অন্যতম পরিচয় তিনি একজন জাতীয় বক্সার, খেলেছেন ব্রাদার্স ইউনিয়ন ক্লাবে। ছোটবেলা থেকেই তিনি ফুটবলার হওয়ার স্বপ্ন দেখতেন। আরামবাগ স্পোর্টিং ক্লাবে ফুটবল খেলেছেন একটা সময়। ফুটবলার হিসেবে স্বীকৃতি না পেলেও অভিনয়ে তিনি জাতীয় স্বীকৃতি লাভ করেন।
কাবিলা ১৯৮৮ সালে ‘যন্ত্রনা’ চলচ্চিত্রের মাধ্যমে অভিনয় জীবন শুরু করেন। প্রথম দিকে তিনি নেতিবাচক চরিত্রে অভিনয় করে জনপ্রিয়তা অর্জন করলেও পরবর্তীকালে কমেডিয়ান হিসেবে আরও বেশি জনপ্রিয় হয়ে উঠেন।
কাবিলা ‘অন্ধকার’ চলচ্চিত্রে অভিনয়ের কারনে শ্রেষ্ঠ পার্শ্ব-অভিনেতা ক্যাটাগরীতে জাতীয় চলচ্চিত্র পুরস্কার অর্জন করেন এবং বাংলাদেশ চলচ্চিত্র সাংবাদিক সমিতির (ভালোবাসা আজকাল) ছায়াছবির জন্য ২০১৩ সালে শ্রেষ্ঠ পার্শ্ব অভিনেতার পুরস্কার অর্জন করেন।
নিল জনসন
নিল ক্লার্কসন জনসন (জন্ম: ২৪ জানুয়ারি, ১৯৭০) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৯৮ থেকে ২০০০ মেয়াদে জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন নিল জনসন। দলে তিনি মূলতঃ অল-রাউন্ডার ছিলেন। ডানহাতে ফাস্ট মিডিয়াম বোলিংয়ের পাশাপাশি মাঝারি সারিতে ব্যাটিংয়ে নেমে আক্রমণাত্মক ভঙ্গীমায় খেলতেন। তবে, একদিনের আন্তর্জাতিকে ব্যাটিং উদ্বোধনে নামতেন। দক্ষিণ আফ্রিকা ও ইংল্যান্ডে প্রথম-শ্রেণীর ক্রিকেট খেলেন। বোল্যান্ড, ইস্টার্ন প্রভিন্স, নাটাল, ওয়েস্টার্ন প্রভিন্স, লিচেস্টারশায়ার ও হ্যাম্পশায়ারের পক্ষে খেলেন।
১৯৯৯ সালের ক্রিকেট বিশ্বকাপে জিম্বাবুয়ে দলের সুপার সিক্স পর্যায়ে উত্তরণের জন্য জনসন বিরাট ভূমিকা রাখেন। প্রতিযোগিতায় তিনি ম্যান অব দ্য ম্যাচের পুরস্কার পেয়েছেন তিনবার। তন্মধ্যে, সেমি-ফাইনালে অংশগ্রহণকারী দক্ষিণ আফ্রিকার বিপক্ষে তার ভূমিকা ছিল প্রশংসনীয়। ব্যাটিং উদ্বোধনে নেমে দলের পক্ষে সর্বোচ্চ ৭৬ রান তোলেন। এরপূর্বে প্রথম বলেই গ্যারি কার্স্টেনকে আউট করেন। জ্যাক ক্যালিসকে শূন্য রানে আউট করাসহ খেলায় তিনি ২৭ রানে ৩ উইকেট দখল করেন। লর্ডসে অস্ট্রেলিয়ার বিপক্ষে ব্যক্তিগত সর্বোচ্চ অপরাজিত ১৩২* সহ ৪৩ রানে ২ উইকেট পান। তা স্বত্ত্বেও তার দল পরাজিত হয়েছিল।
২০০০ সালে ইংল্যান্ড সফরের পর জিম্বাবুয়ে ক্রিকেট ইউনিয়নের সাথে আর্থিক বিষয়ে মতানৈক্য হওয়ায় আন্তর্জাতিক ক্রিকেট অঙ্গন থেকে অবসর নিতে বাধ্য হন। তারপর তিনি দক্ষিণ আফ্রিকা চলে যান। সেখানেই তার শৈশবকাল অতিবাহিত হয়েছিল।
অসীমা চট্টোপাধ্যায়
অসীমা চট্টোপাধ্যায় (২৩ সেপ্টেম্বর, ১৯১৭ - ২২ নভেম্বর, ২০০৬) একজন ভারতীয় জৈব রসায়নবিদ ও উদ্ভিদ রসায়নবিদ ছিলেন। তিনি ভিঙ্কা অ্যালকালয়েডের ওপর গবেষণা করেন এবং ম্যালেরিয়া ও মৃগীরোগের ঔষধ প্রস্তুত করেন।
অসীমা চট্টোপাধ্যায় (বিবাহ-পূর্ববর্তী উপাধি মুখোপাধ্যায়) ১৯১৭ খ্রিস্টাব্দের ২৩শে সেপ্টেম্বর ব্রিটিশ ভারতের কলকাতা শহরে জন্মগ্রহণ করেন। শৈশব হতেই মেধাবী অসীমা স্কুলজীবনের পরে ১৯৩৬ খ্রিস্টাব্দে স্কটিশ চার্চ কলেজ থেকে রসায়নবিদ্যায় স্নাতক হন। ১৯৩৮ খ্রিস্টাব্দে তিনি কলকাতা বিশ্ববিদ্যালয় থেকে জৈব রসায়নবিদ্যায় স্নাতকোত্তর ডিগ্রী লাভ করেন। এরপর তিনি এই বিশ্ববিদ্যালয় থেকেই উদ্ভিদ রসায়ন এবং কৃত্রিম জৈব রসায়নের ওপর ডক্টরেট ডিগ্রী লাভ করেন। এছাড়া ইউনিভার্সিটি অব উইস্কনসিন, ম্যাডিসন ও ক্যালটেক ইত্যাদি আন্তর্জাতিক মানের প্রতিষ্ঠানেও তিনি গবেষণার সুযোগ পান।
অসীমা চট্টোপাধ্যায় ১৯৪০ খ্রিস্টাব্দে কলকাতা শহরের লেডি ব্রেবোর্ন কলেজে রসায়ন বিভাগের প্রধান হিসেবে যোগদান করেন। ১৯৪৪ খ্রিস্টাব্দে তিনি প্রথম নারী ছিলেন যাকে কোন ভারতীয় বিশ্ববিদ্যালয় ডক্টরেট অব সায়েন্স উপাধি প্রদান করেন। ১৯৫৪ খ্রিস্টাব্দে তিনি রাজাবাজার অঞ্চলে অবস্থিত ইউনিভার্সিটি কলেজ অব সায়েন্স প্রতিষ্ঠানের রসায়ন বিভাগের সহ-অধ্যাপক হিসেবে যোগদান করেন। ১৯৬২ খ্রিস্টাব্দে তিনি কলকাতা বিশ্ববিদ্যালয়ে রসায়ন বিভাগে্র ঐতিহ্যশালী খয়রা অধ্যাপক হিসেবে যোগদান করেন এবং এই পদে তিনি ১৯৮২ খ্রিস্টাব্দ পর্যন্ত থাকেন।
১৯৬০ খ্রিস্টাব্দে অসীমা চট্টোপাধ্যায় ভারতীয় জাতীয় বিজ্ঞান একাডেমির ফেলো হিসেবে নির্বাচিত হন। ১৯৬১ খ্রিস্টাব্দে তিনি প্রথম মহিলা হিসেবে রসায়ন বিজ্ঞানে শান্তি স্বরূপ ভটনাগর পুরস্কার লাভ করেন। ১৯৭৫ খ্রিস্টাব্দে তাঁকে পদ্মভূষণ প্রদান করা হয়। এই বছরেই তিনি প্রথম মহিলা বিজ্ঞানী হিসেবে ভারতীয় বিজ্ঞান কংগ্রেসের সাধারণ সভাপতি হিসেবে নির্বাচিত হন। ১৯৮২ খ্রিস্টাব্দের ফেব্রুয়ারি হতে ১৯৯০ খ্রিস্টাব্দের মে পর্যন্ত তিনি রাজ্যসভার সদস্য হিসেবে মনোনীত হয়ে দায়িত্ব পালন করেন।
নারীবাদের প্রথম তরঙ্গ
নারীবাদের প্রথম তরঙ্গ (ইংরেজি:First-wave feminism) বলতে ঊনবিংশ শতক ও বিংশ শতকের প্রথম ভাগে বিশ্বব্যাপী (মূলত পাশ্চাত্য) নারীবাদী কর্মকাণ্ডকে বোঝায়, যা নারীর সমানাধিকারের জন্য বিভিন্ন আইনী দাবি উত্থাপন করেছিল। প্রধানত নারীর ভোটাধিকার-ই ছিল এই পর্যায়ের আন্দোলনের উপজীব্য বিষয়। যুক্তরাজ্য, কানাডা, নেদারল্যান্ডস এবং যুক্তরাষ্ট্রে প্রথম ঢেউয়ের বিস্তার ছিল সর্বাধিক।
"প্রথম তরঙ্গ" কথাটি প্রথম ইংরেজি ভাষায় ব্যবহার করেন মার্শা লিয়র। ১৯৬৮ এর মার্চ মাসে "দ্য নিউ ইয়র্ক টাইমস ম্যাগাজিন"-এ লিখিত একটি নিবন্ধে তিনি একত্রে নারীবাদের "প্রথম ও দ্বিতীয় তরঙ্গের" উল্লেখ করেন। দ্বিতীয় তরঙ্গের সময় নারীবাদী আন্দোলনকারীরা "দে ফ্যাক্টো" (আইন-বহির্ভূত অথচ বাস্তব) অসাম্যগুলোর বিরুদ্ধে সংগ্রাম চালিয়েছিলেন আর সেই সূত্রে পূর্বসূরীদের থেকে নিজেদের স্বতন্ত্রভাবে দেখতেন।
guruto
বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়, নাটোর
বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয় (BAUET) বাংলাদেশ সেনাবাহিনী কর্তৃক পরিচালিত একটি বেসরকারী বিশ্ববিদ্যালয়। এটি নাটোরের কাদিরাবাদ সেনানিবাসে অবস্থিত।
বিশ্ববিদ্যালয়টি নাটোর শহরের নিচাবাজার থেকে আনুমানিক ১৬-১৭ কিলোমিটার দক্ষিণে দয়ারামপুর নামক স্থানে কাদিরাবাদ সেনানিবাসে অবস্থিত।
সকল বিভাগে ৪ বছর মেয়াদী আন্ডারগ্র্যাজুয়েট বি.এসসি. কোর্স চালু রয়েছে:
বাস্তু ও পরিবেশ প্রকৌশল অনুষদ
বিজ্ঞান ও মানবিক অনুষদ
নারীবাদের দ্বিতীয় তরঙ্গ
নারীবাদের দ্বিতীয় তরঙ্গ হল নারীবাদী কার্যকলাপের সংগঠিত দ্বিতীয় পর্যায়, যা ১৯৬০ এর দশকের প্রথম ভাগে যুক্তরাষ্ট্রে আরম্ভ হয়ে ক্রমশ অবশিষ্ট পাশ্চাত্য বিশ্ব এবং বহির্বিশ্বেও ছড়িয়ে পড়ে।যুক্তরাষ্ট্রে এর প্রভাব ছিল ১৯৮০ এর দশকের প্রথম ভাগ পর্যন্ত। পরিণতির সময়ে এটি বিশ্বের একাধিক স্থানে প্রভাব বিস্তার করেছিল, যেমন ইউরোপ এবং তুরস্ক ও ইস্রায়েল প্রভৃতি এশীয় ভূখণ্ড। ইস্রায়েলে এই আন্দোলন শুরু হয় ১৯৮০ এর দশকে, আর অন্যান্য দেশেও ভিন্ন ভিন্ন সময়ে এর সূচনা হয়।
নারীবাদের প্রথম তরঙ্গ নারীর ভোটাধিকার এবং লিঙ্গ সাম্য প্রতিষ্ঠার অন্যান্য আইনি বাধা দূর করার জন্য সক্রিয় ছিল। দ্বিতীয় তরঙ্গ এই কর্মকাণ্ডের পরিধি বিস্তার করে আরও অনেকগুলো বিষয় এর আওতায় নিয়ে আসে, যেমন: যৌনতা, পরিবার, কর্মক্ষেত্র, প্রজননগত অধিকার, দে ফ্যাক্টো অসাম্য এবং আনুষ্ঠানিক আইনি অসাম্য। মূলধারার নারীরা যখন প্রধানত দ্বিতীয় তরঙ্গের সক্রিয়তার ফলে বিভিন্ন পেশায়, সেনাবাহিনীতে, গণমাধ্যমে এবং ক্রীড়াজগতে কাজের সুযোগ পাচ্ছিলেন, তখন দ্বিতীয় তরঙ্গের নারীবাদীরা পারিবারিক হিংসা, বৈবাহিক ধর্ষণ, ধর্ষণ সংক্রান্ত সমস্যার আইনি স্বীকৃতি, নানাভাবে বৈষম্যের শিকার হওয়া নারীদের পুনর্বাসনের ব্যবস্থা এবং বিবাহ-বিচ্ছেদ ও তৎসংক্রান্ত আইনের সংশোধনের দিকেও দৃষ্টি আকর্ষণ করেন। এই পর্যায়ের আন্দোলনের প্রধান কর্মসূচী ছিল যুক্তরাষ্ট্রের সংবিধানে সমানাধিকার সংশোধনী ("ইকুয়াল রাইটস অ্যামেন্ডমেন্ট" তথা ইআইএ) বিল পাশের প্রচেষ্টা। এই প্রচেষ্টা ফিলিস শ্ল্যাফলির নেতৃত্বাধীন নারীবাদ-বিরোধীদের হস্তক্ষেপে ব্যর্থ হয়।
অনেক ঐতিহাসিক মনে করেন ১৯৮০ এর দশকের নারীবাদী যৌনতা বিতর্ক যুক্তরাষ্ট্রে নারীবাদের দ্বিতীয় তরঙ্গের সমাপ্তি সূচিত করে। যৌনতা এবং পর্নোগ্রাফি সংক্রান্ত এই দীর্ঘস্থায়ী বিতর্কের ফলেই ১৯৯০ এর দশকের গোড়ায় নারীবাদের তৃতীয় তরঙ্গের আরম্ভ হয়।
টেসি থমাস
টেসি থমাস () (জন্ম: এপ্রিল, ১৯৬৩) প্রথম মহিলা বিজ্ঞানী যিনি ভারতে ক্ষেপণাস্ত্র প্রকল্পের প্রধান হিসেবে দায়িত্ব পালন করেন। তিনি রক্ষা অনুসন্ধান এবং বিকাশ সংগঠনে অগ্নি-৪ ও অগ্নি-৫ ক্ষেপণাস্ত্র প্রকল্পে অধিকর্তা হিসেবে দায়িত্ব পালন করেছেন।
টেসি থমাস ১৯৬৩ খ্রিস্টাব্দের এপ্রিল মাসে ভারতের কেরালা রাজ্যের আলাপ্পুঝা শহরে জন্মগ্রহণ করেন। তাঁর পিতা একজন ক্ষুদ্র ব্যবসায়ী ছিলেন। মাদার টেরেসার নামে তাঁর নাম টেসি রাখা হয়। টেসি ত্রিশূর শহরে অবস্থিত গভর্ণমেন্ট ইঞ্জিনিয়ারিং কলেজ থেকে প্রকৌশলবিদ্যায় স্নাতক হন। এরপর তিনি পুণে শহরে অবস্থিত ইনস্টিটিউট অব আর্মামেন্ট টেকনোলজি থেকে ক্ষেপণাস্ত্র বিজ্ঞানে স্নাতকোত্তর ডিগ্রী লাভ করেন।
টেসি অগ্নি-৩ ক্ষেপণাস্ত্র প্রকল্পের সহ-অধিকর্তা ও অগ্নি-৪ ক্ষেপণাস্ত্র প্রকল্পের অধিকর্তা ছিলেন। ২০০৯ খ্রিস্টাব্দে তাঁকে অগ্নি-৫ ক্ষেপণাস্ত্র প্রকল্পের অধিকর্তার দায়িত্ব প্রদান করা হয়। ২০১২ খ্রিস্টাব্দে ক্ষেপণাস্ত্র প্রযুক্তিতে ভারতকে আত্ম-নির্ভরশীল করার ব্যাপারে উল্লেখযোগ্য অবদান রাখার জন্য তাঁকে লাল বাহাদুর শাস্ত্রী জাতীয় পুরস্কার প্রদান করা হয়।